Hysbysiad preifatrwydd - Oriel Môn\nHysbysiad Preifatrwydd Oriel Môn\nDim ond yn unol â’r ddeddfwriaeth gyfredol a’r hysbysiad preifatrwydd hwn y bydd y wybodaeth a ddarperir gennych yn cael ei phrosesu.\nPwrpas yr hysbysiad preifatrwydd hwn yw eich helpu i ddeall pam mae Oriel Môn yn gofyn am eich data personol, sut rydym yn defnyddio’r data, ein rhwymedigaethau dan y gyfraith a’ch hawliau chi.\nCaiff eich data ei brosesu yn unol â’r rhwymedigaethau a nodir yn y Rheoliad Diogelu Data Cyffredinol (UE) 2016/679, Deddf Diogelu Data 2018 a Rheoliadau Preifatrwydd a Chyfathrebu Electronig (Cyfarwyddeb y CE) 2003.\nOs oes gennych unrhyw gwestiynau neu bryderon ynghylch ein hysbysiad preifatrwydd neu sut mae Oriel Môn yn defnyddio eich data, cysylltwch ag:\nEsther Roberts, Uwch Reolwr, Oriel Môn, Rhosmeirch, Llangefni, Ynys Môn, LL77 7TQ\n01248 7244 44\nMae Oriel Môn yn adran o fewn y gwasanaeth Dysgu Gydol Oes, Adran Addysg Sgiliau a Phobl Ifanc, Cyngor Sir Ynys Môn. Cyngor Sir Ynys Môn (y Cyngor) yw’r rheolwr data ar gyfer eich gwybodaeth. Mae hyn yn golygu bod y Cyngor yn diogelu eich gwybodaeth ac yn penderfynu sut y bydd yn cael ei defnyddio. Y term cyfreithiol ar gyfer defnyddio gwybodaeth yw prosesu. Hefyd, y term cyfreithiol ar gyfer gwybodaeth amdanoch chi yw 'data personol'.\nOs oes gennych unrhyw gwestiynau neu bryderon ynghylch ein hysbysiad preifatrwydd, gallwch gysylltu â Swyddog Diogelu Data'r Cyngor:\nRheolwr Llywodraethiant Gwybodaeth Gorfforaethol a Swyddog Diogelu Data\nRydym yn gobeithio y bydd ein swyddog diogelu data yn gallu datrys unrhyw ymholiad neu bryder y bydd gennych ynghylch y defnydd yr ydym yn ei wneud o’ch gwybodaeth bersonol.\nMae Oriel Môn yn amgueddfa ac oriel gelf ar Ynys Môn. Mae gan Oriel Môn rôl allweddol yn y celfyddydau gweledol a threftadaeth yng ngogledd Cymru ac mae’n darparu rhaglen broffesiynol o safon uchel o arddangosfeydd a digwyddiadau artistig a threftadaeth.\nMae Oriel Môn yn gofalu am waith celf ac arteffactau ar ran y cyhoedd ac yn darparu rhaglenni ymgysylltu cymunedol ac addysgu ac yn cefnogi artistiaid a gwneuthurwyr newydd. Mae Oriel Môn yn hyrwyddo’r iaith Gymraeg ac yn ganolfan ar gyfer cymunedau Ynys Môn.\nSut rydym yn defnyddio’ch data personol\nMae eich data yn bwysig i ni. Dim ond yn unol â’r ddeddfwriaeth gyfredol a’r hysbysiad preifatrwydd hwn y bydd y wybodaeth a ddarperir gennych yn cael ei phrosesu. Mae sut rydym yn defnyddio eich data yn dibynnu ar eich perthynas ag Oriel Môn, Cyngor Sir Ynys Môn. Ni chaiff y wybodaeth ei defnyddio at ddibenion nad ydynt yn gydnaws â pham y mae’n cael ei chasglu yn y lle cyntaf.\nMae Oriel Môn yn casglu ac yn defnyddio eich gwybodaeth bersonol oherwydd bod ganddi ddyletswydd gyfreithiol neu hawl i wneud hynny; neu i gyflawni tasg budd y cyhoedd; neu oherwydd eich bod wedi rhoi eich caniatâd; neu ar gyfer buddiannau busnes dilys. Y term cyfreithiol ar gyfer hyn yw ‘sail gyfreithiol ar gyfer prosesu’.\nY sail gyfreithiol ar gyfer prosesu eich gwybodaeth\nMae Oriel Môn yn casglu ac yn defnyddio’ch gwybodaeth bersonol oherwydd bod ganddi ddyletswydd gyfreithiol neu hawl i wneud hynny (contract); neu i gyflawni tasg budd y cyhoedd; neu i warchod eich buddiannau allweddol; neu oherwydd eich bod wedi rhoi eich caniatâd; neu ar gyfer buddiannau busnes dilys. Y term cyfreithiol ar gyfer hyn yw 'sail gyfreithiol ar gyfer prosesu'.\nMae Oriel Môn yn defnyddio eich gwybodaeth bersonol oherwydd ei bod yn ofyniad cytundebol. Os na chaiff y wybodaeth angenrheidiol ei darparu, bydd y gwasanaethau yr ydych wedi gofyn amdanynt yn dod i ben, neu ni fyddant yn cael eu darparu.\nTrosglwyddo perchnogaeth gwaith celf a/neu arteffactau i gasgliad Oriel Môn.\nTrosglwyddo hawlfraint gwaith celf a/neu arteffactau i Oriel Môn.\nGweinyddu benthyg darn o waith celf a/neu arteffact.\nPrynu gweithiau celf, cynhyrchion neu docynnau yn ein siop ac ar-lein.\nArchebu lle mewn arddangosfa, digwyddiad neu logi ystafell.\nMae Oriel Môn yn defnyddio eich gwybodaeth bersonol oherwydd eich bod wedi rhoi eich caniatâd penodol i’r wybodaeth gael ei phrosesu. Noder, gan eich bod wedi rhoi caniatâd i’r wybodaeth gael ei phrosesu, mae gennych hawliau ychwanegol, ac maent yn cael eu hesbonio isod.\nSicrhau bod gwybodaeth farchnata berthnasol ynghylch arddangosfeydd, digwyddiadau a gwasanaethau yn Oriel Môn yn cael ei hanfon atoch ar e-bost, yn y post neu ar y ffôn. Gallwch ddweud wrthym sut yr ydych yn dymuno cyfathrebu â ni, gyda chategorïau dewis clir ac opsiwn optio allan pan fyddwn yn anfon unrhyw wybodaeth farchnata neu gasglu arian atoch.\nCysylltu â chi gyda manylion ynghylch sut y gallwch gefnogi ein gwaith drwy roi cyfraniad neu rodd.\nTynnu lluniau o gyfranogwyr Oriel Môn a’u defnyddio i bwrpas dogfennu a marchnata.\nBydd y Cyngor yn casglu a rhannu gwybodaeth gyda chyrff cyhoeddus a fydd yn cynnwys peth data personol. Noder y bydd y Cyngor yn casglu ac yn rhannu data gydag Archwilydd Cyffredinol Cymru (AGW) mewn perthynas â’i waith archwilio a’i astudiaethau. Bydd rhannu data hefyd yn digwydd yn unol â’r ddyletswydd yn Adran 33 o Fesur Llywodraeth Leol (Cymru) 2009.\nBuddiannau busnes dilys\nYn yr achos hwn, mae’r Cyngor yn defnyddio eich gwybodaeth bersonol ar gyfer buddiannau busnes dilys. Rydym yn gwneud hynny dim ond os nad oes unrhyw anfantais amlwg i chi drwy ddefnyddio’ch gwybodaeth bersonol yn y ffordd hon.\nAnfon arolwg ymwelydd neu adborth atoch trwy e-bost i'n helpu i ddeall sut y gallwn wella'r gwasanaeth a ddarparwn i chi.\nRhannu'ch data'n ddiogel gyda chyflenwr i ymgymryd â phostio uniongyrchol ar ein rhan.\nRheoli data ar daenlenni diogel yn annibynnol ar ein system werthiant electronig (EPOS).\nDefnyddio data anhysbys i helpu i wneud ein deunydd marchnata yn fwy effeithiol.\nDefnyddio data anhysbys fel y gallwn roi gwybodaeth i'n cyllidwyr.\nSegmentu eich data i sicrhau eich bod yn cael gwybodaeth berthnasol.\nDefnyddio meddalwedd anfon e-bost torfol ar gyfer ein negeseuon e-bost marchnata.\nTynnu lluniau o'n cynulleidfa yn ein mannau arddangos neu ein mannau cyhoeddus i'w defnyddio yn ein gweithgarwch marchnata a hyrwyddo.\nTynnu a storio lluniau/ffilm camerâu cylch cyfyng at ddibenion diogelwch.\nCysylltu ag ysgolion, colegau grwpiau cymunedol a sefydliadu am berfformiadau a phrojectau perthnasol sydd ar y gweill.\nCysylltu ag aelodau'r wasg gyda gwahoddiadau i nosweithiau i'r wasg, datganiadau i'r wasg a syniadau a chyfleoedd am storïau.\nGwahodd cyllidwyr, budd-ddeiliaid ac aelodau'r sector celfyddydau, diwylliant ac amgueddfeydd.\nAnfon gwybodaeth at gyllidwyr, budd-ddeiliaid a chynrychiolwyr cyhoeddus am ddatblygiadau newydd yn Oriel Môn sydd er budd y cyhoedd.\nRheoli cysylltiadau gyda chyllidwyr a chyfranwyr posibl.\nCysylltu ag aelodau Ymddiriedolaeth Ynys Môn trwy e-bost a thrwy’r post gyda gwybodaeth am arddangosfeydd a’r newyddion diweddaraf.\nRheoli cynnal rhaglenni addysg a chymunedol ac unrhyw ddosbarthiadau, gweithdai a phrojectau eraill sy'n cynnwys cysylltu â rhieni/gwarcheidwaid os oes yna newidiadau i sesiynau ac ati.\nPa wybodaeth ydym yn ei chasglu a’i chadw?\nMae’r wybodaeth yr ydych yn ei rhoi i ni yn cael ei chadw a’i defnyddio ar gyfer dibenion gweinyddu, hysbysebu, marchnata a chodi arian. Gofynnir i chi am wybodaeth bersonol a byddwn yn cadw eich enw, llofnod, cyfeiriad a manylion cyswllt pan fyddwch yn rhoi gwaith celf a/neu arteffactau ar fenthyg i Oriel Môn neu’n eu rhoi fel rhodd. Bydd y manylion hyn yn cael eu cadw fel cofnodion papur neu ar daenlenni sy’n cael eu cadw dan glo a mynediad yn cael ei gyfyngu i staff penodol.\nGofynnir i chi am wybodaeth bersonol a byddwn yn cadw eich enw, manylion cyswllt a dewisiadau cysylltu pan fyddwch yn prynu tocynnau neu gynhyrchion o’n siop (gan gynnwys ar-lein). Maent yn cael eu cofnodi ar fodiwl CRM (Rheoli Cysylltiadau Cwsmer) ein system werthiant electronig (EPOS) (Haven a Shopify). Byddwn yn rhannu’r data yma gyda cynllun ‘Profi, Olrhain, Diogelu’ Llywodraeth Cymru. Mae ganddynt yr hawl ir gwybodaeth yma am gyfnod o 21 diwrnod ar ol eich ymweliad.\nPan fyddwch yn prynu newyddau yn y siop, mi fydd staff yn gofyn I chi am eich manylion (cyfeiriad ac enw) ac mae rhain yn gael ei recordio ar system CRM ein system EPOS (Haven).\nPan fyddwch yn prynu arlein, mae eich manylion yn cael ei recordio gan Shopify a Worldpay.\nByddwn yn cofnodi eich manylion pan fyddwch yn gwneud rhodd, yn ymuno fel aelod o’r Ymddiriedolaeth neu’n cynllun ffyddlondeb, neu’n ymuno â’n rhestr bostio.\nOs ydych yn gwneud rhodd, byddwn yn cadw cofnod o fanylion y rhodd (swm a dyddiad) a’ch statws Rhodd Cymorth. Bydd y manylion hyn yn cael eu cadw ar daenlenni ac yn cael eu hamgryptio neu eu diogelu gyda chyfrinair. Mae ein holl staff wedi derbyn hyfforddiant Safonau Diogelwch Diwydiant y Cardiau Talu (PCIDSS) a diogelu data corfforaethol.\nPan fyddwch yn defnyddio ein gwefan byddwn yn defnyddio cwcis i alluogi trafodion ar-lein, i ddeall sut mae pobl yn defnyddio ein gwefan ac i lywio hysbysebu digidol.\nByddwn yn cadw cofnod o’ch manylion cerdyn banc neu gredyd a ddefnyddiwyd i wneud taliad, ond dim ond dros dro ac i brosesu eich trafodiad yn unig, gan gynnwys ar-lein. Rydym yn cydymffurfio’n llawn â chanllawiau a pholisïau diogelwch PCIDSS.\nByddwn yn storio gwybodaeth bersonol a fydd yn cynnwys rhai o’r canlynol:\nEnwau llawn a theitlau.\nRhif ffôn (llinellau tir neu ffônau symudol).\nEnw plentyn (os yw rhiant neu warcheidwaid yn llogi lle ar weithdy, gan gynnwys digwyddiadau teuluol, gweithdai, Clwb Celf, Criw Celf, Portffolio, Codi’r Bar, lleoliadau gwirfoddol).\nDewisiadau cysylltu neu ddiddordebau.\nManylion cerdyn talu.\nStatws Cymorth Rhodd/treth.\nGwybodaeth a gesglir trwy arolygon a holiaduron.\nGwybodaeth a gesglir trwy cwcis.\nGyda phwy ydym yn rhannu eich gwybodaeth?\nBydd y data sydd gan Oriel Môn amdanoch yn cael ei ddatgelu i’r categorïau canlynol o ddarparwyr gwasanaeth trydydd parti sy’n cyflawni swyddogaethau ar ein rhan. Rydym yn mynnu bod ein darparwyr gwasanaeth trydydd parti yn defnyddio’ch Data Personol yn unig fel bo’r angen i ddarparu’r gwasanaethau gofynnol i ni ac mae pob darparwr gwasanaeth yn gorfod cadw at set o delerau sy’n gyson â’r polisi preifatrwydd hwn, a’r gyfraith. Maent yn cynnwys:\nYmddiriedolaeth Oriel Môn Trust\ndarparwyr cynnal i storio a throsglwyddo'ch data yn ddiogel\ndarparwyr rheoli hunaniaeth i ddibenion gwirio\ndarparwyr meddalwedd cronfa ddata i reoli ac olrhain eich data\nymgynghorwyr cyfreithiol a chydymffurfio, megis cwnsel allanol, archwilwyr allanol, neu ymgynghorwyr treth\ndarparwyr marchnata sy'n anfon gwybodaeth ar ein rhan\ndarparwyr cyfleusterau talu i brosesu'n ddiogel daliadau yr ydych yn eu gwneud i ni\nYn yr achosion hyn, rydym yn mynnu bod y trydydd partïon hyn yn cydymffurfio'n llwyr â'n cyfarwyddiadau a chyda deddfau diogelu data, er enghraifft yn ymwneud â diogelwch data personol. Fel rheol, nid ydym yn rhannu gwybodaeth gyda chwmnïau eraill.\nEfallai y byddwn yn rhannu eich data os ydym dan ddyletswydd i ddatgelu eich gwybodaeth bersonol er mwyn cydymffurfio ag unrhyw rwymedigaeth gyfreithiol, er enghraifft, i gyrff y llywodraeth ac asiantaethau gorfodi'r gyfraith. Gallant gynnwys MALD a Chyngor Celfyddydau Cymru/Llywodraeth Cymru, Swyddfa Cyllid Ewropeaidd Cymru (WEFO), Gwasanaethau eraill Cyngor Sir Ynys Môn, Ymddiriedolaeth Elusennol Ynys Môn, Awdurdodau Lleol a chyrff ariannu eraill. Bydd eich gwybodaeth ond yn cael ei rhannu ar gyfer y pwrpas y’i bwriedir.\nAm faint ydym yn cadw eich gwybodaeth?\nCaiff eich gwybodaeth bersonol ei chadw dim ond cyhyd ag y bydd ei hangen neu cyhyd ag y bydd yn angenrheidiol yn unol â’r Amserlen Gadw, a bydd yn cael ei dileu yn ddiogel. Mae’r cyfnodau cadw’n cael eu nodi yn rhestr o gyfnodau cadw Oriel Môn, y cyfeirir ati fel amserlen gadw. Os ydych yn dymuno gweld copi o’n Amserlen Gadw, cysylltwch â’r Swyddog Diogelu Data - DPO@anglesey.gov.wales.\nMae ein holl gylchlythyrau’n cynnwys yr opsiwn i dynnu eich enw oddi ar ein rhestr ddosbarthu ar gyfer e-gylchlythyrau.\nCadw gwybodaeth yn gyfredol\nByddem wir yn gwerthfawrogi pe gallech roi gwybod inni pe bai eich manylion cyswllt yn newid.\nMae gennych hawliau cyfreithiol ac mae’n bwysig eich bod yn gwybod beth ydynt.\nMae gennych hawl i dderbyn cadarnhad bod gwybodaeth amdanoch yn cael ei defnyddio\nBydd y Cyngor yn darparu cadarnhad i chi os byddwch yn gofyn amdano.\nMae gennych yr hawl i gael copi o’ch data personol\nByddwch yn cael copïau o’ch data personol o fewn y cyfnod statudol o fis (neu os yw darparu’ch data personol yn fater cymhleth, gwneir hyn cyn gynted ag y bo’n rhesymol o fewn 3 mis). Bydd eich data personol yn cael ei ddarparu ar eich cyfer yn rhad ac am ddim, fodd bynnag, os ystyrir bod eich cais yn amlwg yn ddi-sail neu’n ormodol, codir ffi resymol. Gallwch ofyn am eich data personol trwy gysylltu â Swyddog Diogelu Data'r Cyngor.\nMae gennych hawl i gael cywiro unrhyw wybodaeth amdanoch. Gelwir hyn yn hawl cywiro\nMae gennych yr hawl i ofyn i’ch data personol gael ei gywiro os yw’n anghywir neu’n anghyflawn. Gwneir hyn o fewn 1 mis, neu os yw eich cais yn un cymhleth, o fewn 3 mis.\nYr hawl i gael dileu data personol\nMae gennych hawl i gael dileu eich data personol mewn amgylchiadau penodol:\nLle nad yw’r data personol bellach yn angenrheidiol mewn perthynas â’r pwrpas y cafodd ei gasglu/ei brosesu yn wreiddiol.\nOs byddwch yn tynnu eich caniatâd yn ôl.\nPan fyddwch chi’n gwrthwynebu i’r Cyngor brosesu’r data ac nad oes unrhyw ddiddordeb cyfreithlon hollbwysig dros barhau â’r prosesu.\nOs yw’r data personol wedi’i brosesu’n anghyfreithlon.\nPan mae’r data personol yn gorfod cael ei ddileu er mwyn cydymffurfio â rhwymedigaeth gyfreithiol; neu\nPan fydd y data personol yn cael ei brosesu mewn perthynas â chynnig gwasanaethau cymdeithas wybodaeth i blentyn, er enghraifft, “ap” a ddatblygwyd yn benodol ar gyfer plant.\nYr hawl i gyfyngu prosesu\nPan honnir bod y data’n anghywir neu os gweithredwyd yr hawl i gael gwared arno, fe allwch chi ofyn i’r Cyngor gyfyngu ar brosesu nes bod y gwiriadau dilysu wedi cael eu cwblhau.\nO dan amgylchiadau penodol, mae gennych hawl i dderbyn a defnyddio eich data personol ar draws gwahanol wasanaethau. Dylech gysylltu â Swyddog Diogelu Data’r Cyngor os ydych yn meddwl bod yr hawl hwn yn berthnasol i chi.\nYn ogystal â’r hawl i wrthwynebu i’ch gwybodaeth gael ei defnyddio ar gyfer marchnata uniongyrchol, mae gennych yr hawl i wrthwynebu prosesu yn seiliedig ar gyflawni tasg er budd y cyhoedd/ymarfer awdurdod swyddogol (gan gynnwys proffilio), a phrosesu at ddibenion ymchwil wyddonol/hanesyddol ac ystadegau.\nYr hawl i dynnu eich caniatâd yn ôl ar unrhyw adeg\nGolyga hyn, os yw’r Cyngor yn defnyddio eich caniatâd i brosesu eich data personol, gallwch ei dynnu’n ôl drwy ffonio neu e-bostio Oriel Môn neu dynnu eich enw oddi ar ein rhestr ddosbarthu cylchlythyrau. Nid yw hyn yn newid cyfreithlondeb y prosesu sy’n digwydd cyn i chi dynnu eich caniatâd yn ôl.\nHawliau mewn perthynas â gwneud penderfyniadau awtomataidd\nMae gennych yr hawl i beidio â bod yn destun penderfyniadau sy’n seiliedig ar brosesu awtomataidd yn unig, gan gynnwys proffilio, sy’n cynhyrchu effeithiau cyfreithiol arnoch chi neu’n effeithio arnoch chi mewn ffordd arwyddocaol.\nGall ein Hysbysiad Preifatrwydd newid o dro i dro, felly efallai y dymunwch gael golwg arno bob tro y byddwch yn ymweld â'n gwefan. Bydd unrhyw newidiadau yn dod i rym o'r amser y cânt eu rhoi ar y dudalen hon. Os byddwn yn gwneud unrhyw newidiadau sylweddol yn y ffordd rydym yn trin eich gwybodaeth bersonol, byddwn yn gwneud hyn yn glir ar ein gwefan a/neu drwy gysylltu â chi yn uniongyrchol.\nCwynion/torri diogelwch data\nMae’r Rheoliad Diogelu Data Cyffredinol hefyd yn rhoi’r hawl i chi gyflwyno cwyn i awdurdod goruchwyliol lle rydych chi’n gweithio, yn byw fel arfer neu os digwydd unrhyw achos honedig o dorri diogelwch data.\nOs bydd achos o dorri diogelwch data yn arwain at ddinistrio, colli, datgelu neu fynediad at ddata personol yn ddamweiniol neu’n anghyfreithlon, bydd Oriel Môn yn asesu’r risg i hawliau a rhyddid pobl yn brydlon ac, os yw’n briodol, rhoi gwybod am yr achos o dorri diogelwch data i Swyddfa’r Comisiynydd Gwybodaeth.\nYr awdurdod goruchwyliol yn y DU yw’r Comisiynydd Gwybodaeth sydd ar gael yn https://ico.org.uk/concerns\nSir Gaer SK9 5AF\nCyhoeddwyd yr Hysbysiad Preifatrwydd hwn ar 20/11/2019


Recriwtio mewn pandemig\nA yw’r pandemig wedi newid nid yn unig y ffordd yr ydym yn gweithio ond y ffordd yr ydym yn recriwtio am byth\nYn draddodiadol byddai’r tymor recriwtio yn cyrraedd ei anterth ym mis Medi, cyn tawelu a dechrau eto yn y Flwyddyn Newydd, ac roedd yn farchnad iach iawn i geiswyr gwaith cyn Covid-19. Am wn i, y cwestiwn y mae’n rhaid i ni ei ofyn yw a yw’r pandemig wedi newid nid yn unig y ffordd yr ydym yn gweithio ond y ffordd yr ydym yn recriwtio am byth? Fel person sy’n treulio ei hamser yn annog busnesau i ddeall a hyrwyddo opsiynau gweithio ystwyth, rwy’n credu fod gwaith dylunio swyddi mewn perthynas â’r opsiynau hynny wedi newid y farchnad recriwtio. A yw bellach yn fwy o farchnad i gyflogwr?\nO ddechrau argyfwng Covid-19, mae busnesau wedi cael eu harwain gan fodelau busnes i amddiffyn eu pobl, ymateb i batrymau newydd o ran galw defnyddwyr, diogelu arian parod a chefnogi ein cymunedau lleol. Mae rhai o’r newidiadau gorau’n digwydd ar adegau argyfyngus ac rwy’n credu y bydd busnesau’n dechrau meddwl yn greadigol er mwyn denu talent.\nRecriwtio blaengar, yn arbennig, fydd yr allwedd i lwyddiant sefydliadol yn y dyfodol. Gyda’r holl bethau sydd wedi gweddnewid ym myd busnes, mae gennym status quo newydd bellach. Felly sut mae recriwtio a chadw staff ysbrydoledig sy’n perfformio ar lefel uchel?\nBeth yw marchnad sy’n cael ei gyrru gan ymgeiswyr?\nMae marchnad sy’n cael ei gyrru gan ymgeiswyr yn un lle mae’r ymgeiswyr wrth y llyw, lle gallant hawlio mwy na dim ond y cyflog gorau posibl. Mae ymgeiswyr yn aml yn derbyn nifer o gynigion am swyddi, yn ogystal â chael eu cyflogwyr presennol yn ceisio eu denu i aros. Nid cyflog yw’r unig beth sydd o bwys fan hyn, ond y pecyn cyfan. Mae gan ymgeiswyr gymaint o ddewis o rolau fel eu bod yn chwilio am gyflogau mwy cystadleuol, patrymau gweithio hyblyg, cymorth cryfach i astudio a chynllun datblygu gyrfa llawn. Os na all busnes gynnig yr hyn y mae ymgeisydd yn chwilio amdano, bydd yn ei golli yn y pen draw i gystadleuydd sy’n gallu cynnig y pethau hynny.\nDenu’r ymgeiswyr gorau\nO ystyried y newid yn y farchnad swyddi, prinder y rolau sydd ar gael a bod rhywfaint o dalent lefel uchel ar gael yn haws, dylai technegau denu fod yn uchel ar yr agenda ar gyfer unrhyw fusnes blaengar. Gallai ddod yn fwy o Farchnad i Gyflogwyr, gyda charfanau mwy o ymgeiswyr yn chwilio am waith. Sut y gall cwmnïau ddenu’r ymgeiswyr gorau a fydd yn ychwanegu gwerth ac yn symud eu sefydliad yn ei flaen? Mae dau faes arwyddocaol sy’n dod i’r meddwl wrth ddenu ymgeiswyr goddefol. Yn gyntaf, beth yw ethos y cwmni a beth sydd i’w weld ar-lein i gefnogi gwerthoedd a gweledigaeth y cwmni? Yn ail, pa mor gyflym y gall busnesau wneud penderfyniadau, gan ystyried a oes modd cyflawni rhagolygon cynnydd yn realistig?\nDylai busnesau ystyried dull cydgysylltiedig o ddenu talent. Mae’n bwysig bod cyflogwyr yn gwneud pob cam o’r broses recriwtio a chynefino mor syml ag y gallant. Mae nifer y camau cyfweld, cyflymder y broses a’r wybodaeth a roddir i’r ymgeisydd cyn y cyfweliad, yn dangos pa mor ddifrifol yw busnes ynglŷn â recriwtio. Mae llawer o ddarpar gyflogwyr yn colli ymgeiswyr oherwydd bod eu proses recriwtio’n cymryd gormod o amser ac yn digwydd mewn gormod o gamau; yn y cyfamser mae’r ymgeiswyr gorau yn cael cynnig rhywbeth gwell yn rhywle arall. Fy argymhelliad i yw gweithredu’n gyflym. Os ydych chi’n hoffi’r ymgeisydd yna symudwch yn gyflym! Nid yw hyn yn golygu taflu prosesau sgorio na sifftio o’r neilltu, mae’n golygu gwneud yn siŵr bod y broses yn cael ei symleiddio er mwyn osgoi gwastraffu amser, cyn i chi ddechrau.\nEr mwyn i ymgeiswyr ddod o hyd i’ch busnes, gwnewch eich hun yn weladwy ar bob llwyfan – y mwyaf o wybodaeth ac adborth cadarnhaol gan staff presennol, gorau oll. Ystyriwch beth oedd eich cymhellion eich hunan dros ymuno â’r busnes; meddyliwch am yr hyn y byddech wedi’i wneud ar ôl darllen yr holl wybodaeth sydd ar gael ar-lein am eich busnes a defnyddiwch yr wybodaeth honno er eich mantais.\nPwysigrwydd gwerthu diwylliant, brand ac enw da er mwyn denu’r dalent orau\nRydym i gyd yn ymwybodol bod diwylliant, brand ac enw da yn hollbwysig er mwyn denu’r dalent orau yn y farchnad. Nid yw ymgeiswyr yn gwneud eu penderfyniadau ynglŷn â lle i weithio ar sail cyflog yn unig. Maen nhw’n ystyried y pecyn llawn ac mae’r broses o wneud penderfyniad yn dechrau o’r funud y mae’r ymgeisydd yn cysylltu â’r cyflogwr. Mae’n bwysig i’r ymgeisydd deimlo y bydd ganddo yrfa yn y dyfodol fel rhan o fusnes llwyddiannus. Mae’r cyfweliad yn un o’r prif ffactorau sy’n dylanwadu ar ymgeisydd. Nid mater i’r busnes yn unig yw asesu addasrwydd ymgeiswyr ar gyfer y rôl, mae hefyd yn gyfle i ymgeiswyr benderfynu a ydynt yn dymuno gweithio mewn cwmni ac mae’n bwysig bod diwylliant y cwmni’n cael ei esbonio’n llawn i’r ymgeisydd yn y cyfweliad, fel y gall wneud penderfyniad gwybodus. Yn amlach na pheidio, nid yw cyfwelwyr yn gwerthu eu busnes ddigon ac maen nhw’n disgwyl i’r ymgeisydd fod yn gyffrous am gyfle yn seiliedig ar ddarllen manyleb swydd ac ateb cwestiynau cyfweliad cyffredin. Peidiwch â gwneud y camgymeriad hwnnw, da chi.\nPeidiwch ag anghofio y bydd y ffordd y mae eich busnes yn trin eich staff presennol nawr yn atgyfnerthu eich gwir frand fel cyflogwr. Os ydych yn eu trin yn iawn ac yn dangos cefnogaeth, mae straeon y gellir eu hadrodd a fydd yn rhoi mewnwelediad diwylliannol a fydd yn taro deuddeg gyda’ch gweithwyr a darpar ymgeiswyr.\nBeth yw Cynnig Gwerth Cyflogwyr?\nDrwy greu Cynnig Gwerth Cyflogwyr (EVP) gallwch ddynodi’r hyn sy’n greiddiol i ethos eich busnes, felly mae’n manylu ar bopeth sy’n eich gwneud yn ddeniadol i ymgeiswyr ac yn anhepgor i weithwyr – o hyblygrwydd wrth ddylunio swyddi i ethos a gwerthoedd y cwmni. Ym myd digidol 2020, ni fu cael y cynnig gwerth gweithwyr gorau erioed yn bwysicach. Efallai na fydd dulliau traddodiadol o recriwtio a chadw mor llwyddiannus mwyach, ac ni fu denu a chadw’r staff gorau erioed yn anos. Gyda phŵer adrodd straeon drwy fideo gallwch ddod â’ch gwerthoedd, eich gweledigaeth a’ch manteision yn y gweithle yn fyw mewn ffordd a fyddai’n amhosibl ar bapur. Gallwch wneud hyn drwy ddefnyddio eich ased gorau, eich gweithwyr presennol.\nMae cadw staff yn ymwneud â sicrhau bod y cyflogai yn “hapus” ac mae llawer o ffactorau sy’n cadw ymgeisydd gyda’r un cyflogwr. Fel arfer, y prif reswm pam y mae pobl yn gadael eu rôl yw peidio â gallu gweld dyfodol yn y cwmni neu eu perthynas â’u rheolwr/tîm rheoli. Felly, mae’n bwysig bod y cyflogai’n credu bod y busnes yn ei gefnogi yn ei ddatblygiad gydag adolygiadau rheolaidd, cyfathrebu agored a gonest, a sicrhau bod unrhyw broblemau’n cael eu datrys cyn iddynt ddod yn broblemau mwy. Mae canmoliaeth am wneud gwaith da yn werthfawr, fel y mae cael cydymdeimlad: mae rheolwyr sydd â sgiliau o ran adborth effeithiol yn hollbwysig.\nAllwn ni ddim gwadu bod busnesau wedi profi cryn aflonyddwch yn ystod y misoedd diwethaf, ac mae recriwtio’n faes sydd wedi teimlo’r effaith. Gyda llawer o fusnesau’n gorfod oedi’r broses recriwtio, mae heriau newydd wedi dod i’r amlwg o ran maint y gweithlu, adnoddau, a phwysigrwydd ystwythder. A oes hyd yn oed angen swyddfa mwyach ar rai busnesau?\nMae dull hyblyg o weithio a chydbwysedd da rhwng bywyd a gwaith yn uchel ar restr y rhan fwyaf o gyflogeion. Mae hefyd yn denu gweithlu mwy amrywiol fel pobl â gwahanol ryw, oedran, crefydd, hil, ethnigrwydd, cefndir diwylliannol, cyfeiriadedd rhywiol, ieithoedd, addysg, galluoedd ac ati.\nGall sefydliad ystwyth sydd â hyblygrwydd o ran dylunio swyddi ehangu’r gronfa dalent yn sylweddol.\nSicrhau bod yr ymgeisydd yn gweld brand cryf drwy gydol y broses recriwtio;\nDangos gwerthoedd da, ond nid dim ond hynny: dylid eu byw, eu teimlo a’u hanadlu;\nAmlinellu cynlluniau ar gyfer y dyfodol;\nDathlu llwyddiant a hysbysebu hyn mor eang â phosibl. Mae’r cyfan yn helpu gyda’ch EVP;\nCynnig amgylchedd gwaith ysbrydoledig lle bydd ymgeiswyr yn cael eu mentora a’u meithrin gan feddyliau disglair ac arweinwyr sy’n canolbwyntio ar y diben;\nBod yn greadigol a sefyll ar wahân i’ch cystadleuwyr;\nCynnig arferion gwaith cynhwysol er mwyn annog diwylliant mwy amrywiol;\nGwerthfawrogi pobl am eu nodweddion unigryw a chaniatáu iddynt deimlo’n gyfforddus wrth rannu eu syniadau ac agweddau eraill ar eu hunain mewn modd gonest a dilys. Er ein bod yn clywed bod annog amrywiaeth a chynhwysiant yn hanfodol, rhaid i ni beidio ag anghofio mai “Perthyn” sy’n cyfrif. Mae’r teimlad hwnnw o “Berthyn” i fusnes yn beth grymus ac yn arf gwerthfawr i gadw gweithwyr.\nI gael gwybod beth arall y gallwch ei wneud, beth am gysylltu â ni ynghylch ein Rhaglen Cenedl Hyblyg 2 lle rydym yn cefnogi cyflogwyr gyda Gweithdai Recriwtio Arferion Gorau, Gweminarau a chymorth 1:1. Cysylltwch â ni i gael gwybod am ymuno â’n rhaglen sydd wedi’i hariannu’n llawn, neu ein cymorth drwy Dîm Atebion Chwarae Teg.


Rhif y ddeiseb: P-06-1167\nTeitl y ddeiseb: Cefnogwch fusnesau teithio a thwristiaeth Cymru\nGeiriad y ddeiseb: Mae’r coronafeirws wedi effeithio’n sylweddol ar bob busnes ledled Cymru, ond mae wedi cael effaith ariannol enfawr ar y diwydiant teithio a thwristiaeth ers y dechrau.\nO'r rheol 5 milltir wreiddiol, i gael caniatâd i fasnachu am 7 wythnos yn unig, a bellach mae cyfyngiadau teithio lleol wedi cael eu gosod eto ar draws rhannau helaeth o Gymru.\nMae'r diwydiant twristiaeth, yn enwedig gwyliau bysiau, yn mynd â phobl i lan y môr, i drefi ac i ddinasoedd, gan roi digonedd o arian i fusnesau lletygarwch a manwerthu lleol.\nYchydig iawn o arian gawson ni, ac ni fydd y cyhoeddiad diweddaraf ynghylch y Gronfa Cadernid Economaidd yn ddigon i gefnogi'r holl fusnesau ledled Cymru y mae angen y gefnogaeth arnynt.\nMae pecynnau cymorth wedi'u rhoi ar waith ar gyfer llawer o fathau o fusnesau, ond mae’n ymddangos mai ein maes ni sydd wedi’i effeithio waethaf ac sydd wedi cael y lleiaf o gymorth.\nRydym yn gofyn yn garedig am eich cefnogaeth i annog Llywodraeth Cymru i drafod cynllun i helpu ein diwydiant i oroesi'r pandemig hwn.\n1. Y cefndir\nCanfu’r arolwg baromedr twristiaeth diweddaraf gan Lywodraeth Cymru fod tua chwarter y busnesau yn y sector twristiaeth yng Nghymru wedi colli dros 80 y cant o’u refeniw arferol yn 2020, a bod dros hanner y busnesau yn y sector wedi gweld eu refeniw yn gostwng mwy na 60 y cant. Gan dynnu sylw at yr heriau aruthrol y mae’r sector yn eu hwynebu, mae'r gwaith ymchwil yn nodi mai dim ond 43 y cant o fusnesau twristiaeth sy'n disgwyl goroesi y tu hwnt i’r chwe mis nesaf.\nMae Cydffederasiwn Cludiant Teithwyr (CPT) Cymru, sy'n cynrychioli gweithredwyr bysiau a choetsys ledled Cymru, wedi nodi yn eu strategaeth coetsys ar gyfer Cymru:\nThe Covid-19 pandemic has had a devastating impact on an industry that is normally fundamentally healthy and profitable. However, with lockdown restrictions gradually easing, it is likely that trips can get underway this summer and is an opportunity for the industry to play a leading role in Wales economic recovery.\nRoedd Cydffederasiwn Cludiant Teithwyr Cymru yn amlygu hefyd bod 8 o bob 10 gweithredwr coetsys yn y DU wedi gweld eu trosiant yn lleihau o leiaf 50 y cant yn ystod y pandemig, a bod 2 o bob 10 gweithredwr wedi gweld trosiant yn lleihau o leiaf 90 y cant.\nCyhoeddwyd Llwybr Newydd, sef strategaeth drafnidiaeth Llywodraeth Cymru, ym mis Mawrth 2021 ac mae'n nodi cynlluniau bach ar gyfer cefnogi gwahanol sectorau trafnidiaeth i gyflawni blaenoriaethau hirdymor Llywodraeth Cymru. Mae’n ymdrin â gwasanaethau bysiau, ond nid yw’n ymdrin â gwasanaethau coetsys.\nGan edrych yn benodol ar y sector twristiaeth, mae’r ddogfen Dewch i Lunio’r Dyfodol yn nodi dull Llywodraeth Cymru o ail-greu o ran yr economi. O ran masnach teithio, mae’n nodi bod effeithiau penodol, gan gynnwys:\n· Rôl ganolog atyniadau ymwelwyr yn y daith a thaith gwyliau bysiau moethus; os nad yw rhai atyniadau yn ailagor neu'n cyfyngu mynediad – megis i grwpiau – a fydd yn creu problemau i weithredwyr anrhydeddu eu teithiau / gwyliau a hysbysebir;\n· Gall materion cadwyn gyflenwi posibl ledled y sector amharu ar ail-gychwyn llwyddiannus ymhellach y busnes masnach teithio yn 2021 a thu hwn\n2. Camau gweithredu Llywodraeth Cymru\nMae Llywodraeth Cymru wedi cefnogi busnesau ar ffurf nifer o wahanol ffrydiau cyllido ers dechrau'r pandemig. Bu amrywiaeth o feini prawf cymhwysedd ynghlwm â’r cronfeydd hyn, a fydd wedi penderfynu a fydd busnesau teithio a thwristiaeth unigol wedi gallu cael cefnogaeth. Er ei bod wedi darparu cefnogaeth sector-benodol i'r sector bysiau, ni fydd gweithredwyr coetsys nad ydynt yn cynnig gwasanaethau bysiau cyhoeddus nac yn gweithredu trafnidiaeth ysgol wedi cael dim cefnogaeth sector-benodol.\nMae Llywodraeth Cymru wedi amlinellu pam mae o’r farn bod y gefnogaeth fusnes y mae wedi'i chynnig yn ystod y pandemig yn fwy hael na'r hyn a oedd ar gael yn Lloegr.\nYm mis Mawrth 2020, cyhoeddodd Llywodraeth Cymru grantiau ar gyfer busnesau sy'n talu ardrethi busnes. Cafodd yr holl fusnesau a oedd yn gymwys i gael Rhyddhad Ardrethi Busnesau Bach (hynny yw, ar gyfer eiddo sydd â gwerth ardrethol hyd at £12,000) grant o £10,000, ar gyfer hyd at ddau eiddo fesul ardal awdurdod lleol. Cafodd busnesau manwerthu, lletygarwch a hamdden cymwys mewn eiddo sydd â gwerth ardrethol rhwng £12,001 a £51,000 grant o £25,000.\nYn ystod misoedd cyntaf y pandemig, cynhaliodd Llywodraeth Cymru ddau gam o'r Gronfa Cadernid Economaidd. Roedd y gronfa hon yn darparu cymorth i fusnesau na chawsant gefnogaeth drwy gynlluniau eraill Cymru neu Lywodraeth y DU, yn seiliedig ar nifer y bobl yr oeddent yn eu cyflogi.\nYm mis Hydref 2020, darparwyd dau grant arall drwy'r Gronfa Cadernid Economaidd. Cynorthwyodd y Gronfa i Fusnesau dan Gyfyngiadau fusnesau yr effeithiwyd arnynt gan y ‘cyfnod atal byr' rhwng 23 Hydref a 9 Tachwedd. Roedd yn darparu grantiau o hyd at £5,000 i fusnesau a oedd yn talu ardrethi busnes,a grantiau dewisol o hyd at £2,000 i fusnesau eraill yr effeithiwyd arnynt. I gefnogi busnesau ag adferiad economaidd a chynaliadwyedd yn y dyfodol, roedd Grantiau Datblygu Busnes o hyd at £200,000 ar gael, a neilltuwyd £20 miliwn o'r cyllid a oedd ar gael ar gyfer busnesau twristiaeth a lletygarwch.\nRhwng mis Rhagfyr 2020 a mis Ionawr 2021, cyhoeddodd Llywodraeth Cymru ddwy rownd o gyllid drwy'r Gronfa Cadernid Economaidd. Roedd un o'r rhain yn cefnogi busnesau mewn sectorau yr effeithiwyd arnynt sy'n talu ardrethi busnesa'u cadwyni cyflenwi yr oedd y cyfnod atal byr a'r cyfyngiadau a roddwyd ar waith yn effeithio arnynt, gan ddarparu grantiau o hyd at £10,000. Roedd y llall yn darparu grantiau dewisol o hyd at £4,000 i fusnesau mewn sectorau yr effeithiwyd arnynt nad ydynt yn talu ardrethi busnes a’u cadwyni cyflenwi, ac yr effeithiodd y cyfyngiadau arnynt.\nRhwng mis Ionawr 2021 a mis Mawrth 2021, cynhaliodd Llywodraeth Cymru ddwy rownd o Grant Sector-Benodol y Gronfa Cadernid Economaidd, a gefnogodd fusnesau cymwys yn y sector twristiaeth, y sector lletygarwch a’r sector hamdden. Roedd y rownd gyntaf yn cefnogi busnesau cymwys o bob maint, gan ddarparu cefnogaeth yn ôl nifer y staff a gyflogwyd gan fusnes. Roedd yr ail rownd yn darparu cefnogaeth i fusnesau cymwys a oedd yn cyflogi o leiaf 10 aelod o staff amser llawn.\nYm mis Mawrth 2021 darparodd Llywodraeth Cymru gefnogaeth ychwanegol o hyd at £5,000 i fusnesau cymwys mewn sectorau yr effeithir arnynt gan gyfyngiadau parhaus sy'n talu ardrethi busnes.\nYm mis Mai 2021, ar ôl etholiadau’r Senedd, cyhoeddodd Llywodraeth Cymru gefnogaeth o rhwng £2,500 a £25,000 ar gyfer busnesau y mae’r coronafeirws yn parhau i effeithio arnynt. Yn dilyn hynny, penderfynodd Llywodraeth Cymru hefyd y byddai busnesau cymwys yr effeithiwyd arnynt gan y camau i symud yn raddol i Lefel Rhybudd 1 yn cael taliad ychwanegol o rhwng £875 a £5,000, yn dibynnu ar eu maint a'u hamgylchiadau, i gwmpasu'r cyfnod hyd at ddiwedd mis Mehefin.\n3. Camau gweithredu Senedd Cymru\nEdrychodd Pwyllgor yr Economi, Seilwaith a Sgiliau y Bumed Senedd yn ofalus ar effaith y pandemig ar y sector twristiaeth yn ei ymchwiliad i Adferiad hirdymor yn sgîl Covid-19. Daeth yr adroddiad hwn i'r casgliad bod angen teilwra cefnogaeth ar gyfer adferiad i fynd i'r afael â materion penodol, fel twristiaeth, a ddisgrifiwyd gan Ffederasiwn y Busnesau Bach yng Nghymru fel sector sy'n mynd trwy 'dri gaeaf'.\nRoedd y Pwyllgor yn argymell fel a ganlyn:\nArgymhelliad 24: Rhaid i Lywodraeth Cymru flaenoriaethu cymorth sector-benodol parhaus ar gyfer sectorau sydd wedi cael eu taro’n galed fel manwerthu nad yw’n hanfodol, gwallt a harddwch, twristiaeth a lletygarwch, y celfyddydau a diwylliant. Dylai nodi ei gynigion ar gyfer gwneud hyn yn 2021-22, gan egluro lle bydd angen cyllid ychwanegol gan Lywodraeth y DU.\nArgymhelliad 26: Dylai Llywodraeth Cymru weithio gyda'r sectorau twristiaeth a lletygarwch ar strategaeth rheoli cyrchfannau, gan gynnwys datblygu ymgyrchoedd i ddenu pobl i Gymru ar gyfer tymor 2021 mewn ffordd gynaliadwy i fusnesau a chymunedau.\n4. Cefnogaeth sector-benodol i weithredwyr coetsys yng ngweddill y DU\nMae Cydffederasiwn Cludiant Teithwyr (CPT) Cymru wedi galw am i Lywodraeth Cymru gyflwyno Cronfa Adferiad Coetsys i ddarparu £7.5 miliwn fel cymorth wedi’i dargedu i weithredwyr coetsys tra bod rheolau cadw pellter cymdeithasol ar waith. Mae'n awgrymu y dylai'r gronfa hon fod yn seiliedig ar y gefnogaeth sydd ar gael yn yr Alban. Mae wedi gofyn hefyd i Lywodraeth Cymru sicrhau bod unrhyw rowndiau cyllido yn y dyfodol, fel y Gronfa Cadernid Economaidd, yn agored i weithredwyr coetsys.\nCaiff Cronfa Gweithredwyr Coetsys yr Alban ei gweinyddu gan Visit Scotland ar ran Llywodraeth yr Alban. Sefydlwyd y Gronfa hon i helpu i gefnogi gweithredwyr teithiau coetsys tra bod cyfyngiadau ar deithio yn dal ar waith, a’u helpu i baratoi i ailgychwyn gweithrediadau pan godir y cyfyngiadau. Mae'n darparu cymorth wedi’i dargedu i gynorthwyo busnesau sy'n gweithredu'r fflyd cerbydau mwyaf newydd a mwyaf cyfeillgar i'r amgylchedd, ac mae’n cynnwys rhai meini prawf cymhwysedd eraill.\nDarparodd y rhan gyntaf o'r cyllid hwn £8.3 miliwn i weithredwyr coetsys y mae twristiaeth coetsys a llogi coetsys preifat yn cyfrif am ragor na 55 y cant o gyfanswm eu trosiant. Darparodd yr ail ran £1.6 miliwn i gefnogi gweithredwyr coetsys y mae twristiaeth coetsys a llogi coetsys preifat yn cyfrif am ragor na 40 y cant o gyfanswm eu trosiant.\nMae Gogledd Iwerddon hefyd wedi darparu cefnogaeth i weithredwyr bysiau a choetsys drwy ddwy rownd o'r Cynllun Cymorth Ariannol i Weithredwyr Bysiau. Roedd y cynllun hwn yn cefnogi gweithredwyr bysiau a choetsys gyda chostau gorbenion a threuliau parhaus. Roedd yr arian ar gyfer gweithredwyr pan mae eu prif weithgaredd busnes yw cludo teithwyr a'u bagiau ac y maent wedi dioddef effaith andwyol sylweddol ar eu hincwm yn sgîl colli busnes oherwydd cyfyngiadau’r coronafeirws”.


Buddugoliaeth i fyfyriwr mewn rownd derfynol… | Grŵp Llandrillo Menai\nBuddugoliaeth i fyfyriwr mewn rownd derfynol am yr ail flwyddyn yn olynol!\nLlwyddodd myfyriwr o'r adran cerbyd modur, sy'n astudio yng Nghanolfan Technoleg Cerbydau Modur (CAT) Coleg Llandrillo yn Y Rhyl, i ennill medal yn rownd derfynol genedlaethol Cystadleuaeth Sgiliau Cymru... am yr ail flwyddyn yn olynol.\nGofynnwyd i wyth unigolyn fynd i'r afael ag amrywiaeth o heriau gwahanol o fewn amser penodol yn ystod y rownd derfynol llawn tensiwn a gynhaliwyd eleni yng ngholegau 'r ymgeiswyr dan amodau prawf, a hynny oherwydd y pandemig.\nDangosodd Robat Owen, prentis 20 oed o Amlwch, ei sgiliau yn erbyn saith o'r myfyrwyr gorau o Gymru ym maes ail-orffennu ceir, ac enillodd fedal efydd.\nDyma'r ail flwyddyn yn olynol i Robat ennill medal yn y cystadlaethau cenedlaethol, enillodd fedal arian y llynedd. Mae Cystadleuaeth Sgiliau Cymru'n gyfres o ddigwyddiadau a gefnogir gan Lywodraeth Cymru er mwyn dathlu sgiliau galwedigaethol ac yn rhan o'r gystadleuaeth fyd-eang WorldSkills.\nMae Robat yn gweithio i Williams Classics, Tywyn, Abergele ac yn cyfuno ei ymrwymiadau gwaith â'i hyfforddiant ar gampws y Rhyl. Ar hyn o bryd mae'n astudio ar y cwrs dysgu seiliedig ar waith Lefel 3 mewn Ailorffennu (IMI).\nMeddai Robat: "Rwyf wir yn falch i fod wedi ennill medal arall yn y rownd derfynol. Er fy mod i'n gweithio yn y diwydiant cerbydau modur ar hyn o bryd, hoffwn fynd ymlaen i'r diwydiant awyrennau yn y dyfodol. Rydw i'n ffodus bod y sgiliau rydw i wedi'u dysgu yn y coleg yn rhai trosglwyddadwy."\nDywedodd ei diwtor Ben King: "Rydym yn falch iawn â chanlyniad Robat eto eleni. Mae yn fyfyriwr ymroddedig gyda llawer o dalent ac rwyf yn rhagweld bod dyfodol disglair o'i flaen. Mae dwy fedal mewn dwy flynedd yn y rownd derfynol yn gyflawniad arbennig. Mae hyn yn dilyn llwyddiant dau o'n cyn-fyfyrwyr yn ddiweddar yn ennill medalau aur ac arian yn rownd derfynol Cystadleuaeth Sgiliau'r DU..\nI gael rhagor o wybodaeth am gyrsiau Cerbydau Modur ar gampws Coleg Llandrillo yn y Rhyl, ffoniwch 01745 354 797.


Mae eich Undeb y Myfyrwyr, Undeb Bangor, eisiau dathlu'r gwaith a'r ymdrech a wneir gan landlordiaid ar draws y ddinas sy'n darparu tai o ansawdd uchel i fyfyrwyr.\nEleni, Cafodd myfyrwyr y cyfle i enwebu eu landlord am wobr mewn tri dosbarth gwahanol, a dderbyniwyd bron i 100 o enwebiadau.\nCynhelir y noson wobrwyo ar y 3ydd o Ebrill, i gydnabod landlordiaid am eu hymdrechion, gwaith caled a gofal arbennig.\nY tri chategori gwobrwyo oedd:\nBargen y Flwyddyn - Ty am bris rhesymol, o ystyried cyfleusterau a lleoliad yr eiddo. Mae'n bwysig hefyd bod y ty yn cynnwys popeth a addawyd yn y contract! Nid ydym yn chwilio am unrhyw ystod pris penodol yma. Yn hytrach, hoffem i chi benderfynu'n syml a ydych yn cael gwerth am arian.\nLandlord Ymatebol y Flwyddyn - Ydi'ch landlord yn ymateb i'ch pryderon a'ch ceisiadau bob amser a hynny o fewn cyfnod rhesymol? Os bydd argyfyngau anochel yn digwydd (toriad trydan, y peiriant golchi yn torri, colli eich allwedd etc.), mae'n bwysig bod y landlord wrth law i ymateb. Os bu hynny'n wir yn eich achos chi, yna ystyriwch eich landlord am y wobr hon.\nGwobr Dda ym Mhopeth - Ydi'ch landlord wedi mynd yr ail filltir i wneud i chi deimlo bod croeso a chefnogaeth i chi yn eich ty? Mae'r wobr hon cymryd i ystyriaeth eich holl brofiad o fyw yn eich ty. Mewn byd delfrydol, byddai pob myfyriwr yn gallu dweud bod eu landlord bob amser yn gymwynasgar, ac yn eu trin fel gwestai, yn hytrach na 'dim ond tenant arall'. Os ydych chi'n teimlo eich bod wedi profi hyn, dylech enwebu eich landlord am y wobr hon.\nA'r enillwyr am pop Categori oedd:\nBargen y Flwyddyn - Elfed Owen\nLandlord Ymatebol y Flwyddyn - Dyfed Jones\nGwobr Dda Ym Mhopeth - Manon Griffiths\nEleni, mae Undeb y Myfyrwyr wedi ymrwymo i'ch helpu i ddod o hyd i lety addas.\nMae ein hymgyrch adolygu tai, a sefydlwyd gennym wrth weithio mewn partneriaeth â Marks Out of Tenancy, yn caniatáu i fyfyrwyr adolygu eu ty, ar sail y landlord, yr asiant gosod tai, y lleoliad, a safon yr eiddo ei hun.\nMae'r Gwobrau Landlordiaid yn meithrin yr ymgyrch hon, trwy gydnabod y landlordiaid hynny sy'n mynd yr ail filltir dros eu myfyrwyr.\nMeddai Mark Barrow - Is-lywydd Addysg: 'Mae'r Gwobrau Landlordiaid hyn yn ffordd wych i fyfyrwyr fynegi eu gwerthfawrogiad o'u landlordiaid.\nEr y gall symud i mewn i dy ac ymgartrefu yno fod yn brofiad llawn straen, gall landlordiaid wneud i fyfyrwyr deimlo'n gartrefol. Mae'n bwysig ein bod yn cydnabod hynny.’\nEnw'r Landlord Categori\nLandlord ymatebol y flwyddyn\nDiana Mahon Landlord Ymatebol y flwyddyn\nArwyn Davies Landlord Ymatebol y flwyddyn\nDevadas Ganesh Landlord Ymatebol y flwyddyn\nKen Foster Bargen y Flwyddyn\nElfed Owen Bargen y Flwyddyn\nSheila Mallikarjunnan Bargen y Flwyddyn\nJane Dards Da Ym Mhopeth\nDavid a Vivienne Newcombe\nDa Ym Mhopeth\nJill Anker Da Ym Mhopeth\nAwenna a David Pritchard-Roberts Da Ym Mhopeth\nManon Griffiths Da Ym Mhopeth\nKate Roden Da Ym Mhopeth\nAdrian Jones Da Ym Mhopeth\nTy Willis Cydnabyddiaeth Arbennig


Hillsborough yn hawlio sylw cynhadleddwyr - BBC Cymru Fyw\nHillsborough yn hawlio sylw cynhadleddwyr\nTrychineb Hillsborough a chasgliadau yr adroddiad annibynnol diweddar oedd yn hawlio llawer o sylw cynhadleddwyr Plaid Cymru yn Aberhonddu ddydd Sadwrn.\nHefyd yn ystod y dydd fe wnaeth AC Dwyfor Meirionnnydd Arglwydd Elis -Thomas ddweud ei fod o'r farn fod y Deyrnas Unedig ar y ffordd allan, gan ychwanegu "diolch i Dduw."\nDaeth y cynnig brys yn galw am erlyn swyddogion yr heddlu wnaeth newid datganiadau yn dilyn trychineb Hillsborough gan arweinydd seneddol Plaid Cymru, Elfyn Llwyd A.S.\nDywedodd: "Os na wnawn ni wneud hyn, mae'n codi cwestiwn ynglŷn ag awdurdod moesol y wladwriaeth i reoli."\nDywedodd Mr Llwyd fod ganddo ffrindiau oedd yn bresennol yno ar y diwrnod hwnnw, a'u bod nhw: "Nid yn unig wedi gorfod camu dros gyrff plant, merched a dynion, ond wedi gorfod byw dan yr amheuaeth mai cefnogwyr fel nhw oedd yn gyfrifol."\nBu Mr Llywyd hefyd yn trafod y system gyfiawnder yn ystod y gynhadledd.\nDywedodd arweinydd Plaid Cymru yn San Steffan ei fod am weld y system gyfiawnder yn cael ei datganoli i Gymru.\nDywedodd mai Cymru yw'r unig wlad yn y byd sydd gan bwerau deddfu ond nid awdurdodaeth gyfreithiol ei hun: "Mae momentwm yn hel tu ôl i'r ymgyrch hon... Fe wnaeth y bleidlais "ie" yn y refferendwm brofi bod y Cymry eisiau gweld penderfyniadau yn cael eu gwneud yng Nghaerdydd, nid yn San Steffan."\nYn ystod y dydd bu yna hefyd drafodaeth ar ddyfodol y Deyrnas Unedig.\nDywedodd AC Cynulliad Dwyfor Meirionnydd, Arglwydd Elis-Thomas ei fod yn credu fod y Deyrnas Unedig " ar y ffordd allan, diolch i Dduw."\nYchwanegodd ei fod yn credu mai fel rhan o undeb Ewropeaidd y byddai Cymru yn bodoli yn y dyfodol: "Does gen i ddim diddordeb yn yr undeb Brydeinig; yr unig undeb dwi'n poeni amdani yw'r undeb Ewropeaidd."\nAwgrymodd fod termau fel 'annibyniaeth' yn amherthnasol yn nghyd-destun sefyllfa parth yr Ewro, gan eu bod nhw ddim yn adlewyrchu realiti'r sefyllfa wleidyddol ac economaidd.\nYn gynharach yn y dydd fe basiwyd cynnig gan gynrychiolwyr oedd yn galw am adael i bobl ifanc sydd dros 16 oed gael yr hawl i bleidleisio mewn unrhyw refferendwm ar annibyniaeth.\nWrth i'r cynhadleddwyr ailymgynull roedd arweinydd y blaid yn ymweld â Llangatwg ym Mhowys yn taro golwg ar brosiect cymunedol gwyrdd.\nRoedd hwn yn enghraifft, medda hi, o'r hyn mae hi am weld yn digwydd o amgylch Cymru: "Mantais yr ardal hon yw ei bod hi'n fach, ond does dim rheswm pam na all prosiectau fel hyn yrru 'mlaen ym mhob ardal o Gymru."\nYn ei haraith i'r gynhadledd ddoe, dywedodd Ms Wood mai sefydlu economi gynaliadwy werdd fydd blaenoriaeth Plaid Cymru o hyn ymlaen, ac mae hi am weld mwy o brosiectau tebyg i'r un yn Llangatwg yn cael eu sefydlu.\nMae aelodau o'r grŵp yn medru prynu technoleg werdd fel panelau solar yn rhatach nac y byddent nhw'n gallu gwneud fel arall.\n'Angen ymchwiliad i gamymddwyn yr heddlu'\nPlaid: Galw am ymchwiliad TGAU\n'Denu at rôl lywodraethol'\nApêl am gofeb i Gwynfor Evans\nChwip yn ôl i Elis-Thomas


Rhagfyr 12, 2016 Rhagfyr 13, 2016\nPosted By: Test 512 Views\nMae’r ymgynghoriad, a lansiwyd heddiw (Dydd Lun, 12 Rhagfyr) yn edrych ar ddyluniad Hitachi-GE o Adweithydd Dŵr Berw Uwch y DU (UK ABWR).\nMae Pŵer Niwclear Horizon yn bwriadu adeiladu a gweithredu’r dyluniad yma yn Wylfa Newydd ar Ynys Môn ac yn Oldbury, De Swydd Gaerloyw.\nMae’r broses yma yn helpu sicrhau bod unrhyw orsafoedd niwclear newydd a adeiladir yn y DU yn cyrraedd safonau uchel o safbwynt diogelwch, sicrwydd, amddiffyn yr amgylchedd a rheoli gwastraff.\nOs yw’r dyluniad yn dderbyniol, bydd hefyd yn helpu datblygwyr i osgoi oedi ariannol ac amser posib yn ystod y cyfnod adeiladu.\nDywedodd Tim Jones, Cyfarwyddwr Gweithredol CNC yng Ngogledd a Chanolbarth Cymru: “Ein bwriad yw sicrhau bod adnoddau naturiol Cymru yn cael eu cynnal yn gynaliadwy, yn cael eu hybu a’u defnyddio.\n“Yn Wylfa Newydd byddwn yn gwneud hyn mewn tair ffordd: asesu dyluniad yr adweithyddion, penderfynu ar drwyddedau amgylcheddol penodol ar gyfer y safle a darparu cyngor i fudiadau eraill ynglŷn â’r penderfyniadau y mae angen iddynt eu gwneud. Yr ymgynghoriad yma yw cam cyntaf y broses.\nTrwyddedu’r tacsi trydan cyntaf yn Sir Gaerfyrddin\nRhagfyr 2, 2016 diane Sylwadau wedi eu Diffodd ar Cannoedd yn cofrestru i gerdded ar draws Cymru dros ffoaduriaid


BBC - Gogledd Orllewin - Dwyran\nYmatebCymorthWedi mwynhau'r ddalen hon?Anfonwch hyn at gyfaill! DwyranA yw Dwyran yn haeddu'r enw drwg mae'n ei gael gan rai? Dyma Claire ac Olwen o glwb ieuenctid y pentref i fwrw golwg ar be' sy'n digwydd yno.\nClaire ac Olwen: Ein Dwyran ni\n1 2 3 4 5 6 7 8 "Roedd y papurau yn mynd ymlaen lot am Dwyran oherwydd y trafferth efo llosgi'r telephone exchange ond ddaru nhw wneud gormod ohono. Doedden ni ddim yn gallu defnyddio'r ffôn am bron i dair wythnos ac roedd hi'n ddrwg ond daeth â llawer gormod o bad press i ni. Dydy o ddim yn lle sy'n codi ofn arnoch chi.\n"Roedd 'na drafferth yn Llanfair efo rhyw ymosodiad ar fachgen ond does neb yn clywed am hwnna. Maen nhw wedi gwneud môr a mynydd o'r trafferth yn Dwyran. " Clwb Ieuenctid Llannerchymedd Clwb Ieuenctid Llangefni Clwb Ieuenctid Dwyran Clwb Ieuenctid Niwbwrch Cynllun cyfrannu Sgwad Sgwennu Gwynedd Ysgol David Hughes, Porthaethwy Ysgol Dyffryn Nantlle 1 Ysgol Dyffryn Nantlle 2 Ysgol Dyffryn Ogwen Ysgol Friars, Bangor Ysgol Gyfun Llangefni: Holi Bethan Gwanas Ysgol y Moelwyn, Blaenau Ysgol Tywyn Pastwn - detholiad o ysgolion


Cabell County, Gorllewin Virginia - Wicipedia\nCabell County, Gorllewin Virginia\nHuntington, Gorllewin Virginia\n2 Ionawr 1809\nGallia County, Mason County, Putnam County, Wayne County, Lincoln County, Lawrence County\nSir yn nhalaith Gorllewin Virginia, Virginia, Unol Daleithiau America yw Cabell County. Cafodd ei henwi ar ôl William H. Cabell. Sefydlwyd Cabell County, Gorllewin Virginia ym 1809 a sedd weinyddol y sir (a elwir weithiau'n 'dref sirol' neu'n 'brifddinas y sir') yw Huntington, Gorllewin Virginia.\nMae ganddi arwynebedd o 746 cilometr sgwâr. Allan o'r arwynebedd hwn, y canran o ffurfiau dyfrol, megis llynnoedd ac afonydd, yw 2.4% . Yn ôl cyfrifiad y wlad, poblogaeth y sir yw: 97,133 (1 Gorffennaf 2013). Mewn cymhariaeth, yn 2016 roedd poblogaeth Caerdydd yn 361,462 a Rhyl tua 26,000.\nMae'n ffinio gyda Gallia County, Mason County, Putnam County, Wayne County, Lincoln County, Lawrence County. Cedwir rhestr swyddogol o henebion ac adeiladau cofrestredig y sir yn: National Register of Historic Places listings in Cabell County, West Virginia.\nMae gan y sir yma boblogaeth o tua 97,133 (1 Gorffennaf 2013). Dyma rai o'r dinasoedd, trefi neu gymunedau mwyaf poblog y sir:\nHuntington, Gorllewin Virginia 48113 47.815341\nPea Ridge 6650 6.077979\nBarboursville, Gorllewin Virginia 3964 10.842971\nMilton, Gorllewin Virginia 2423 4.067139\nLesage 1358 7.234\nSalt Rock 388 3.14\nWedi dod o "https://cy.wikipedia.org/w/index.php?title=Cabell_County,_Gorllewin_Virginia&oldid=10884132"\nNewidiwyd y dudalen hon ddiwethaf ar 27 Chwefror 2021, am 01:20.


Rydym yn Barod\nMae Croeso Cymru wedi gweithio gyda sefydliadau twristiaeth cenedlaethol eraill ar safon diwydiant i'r DU gyfan a nod defnyddwyr i roi sicrwydd wrth i'r sector weithio tuag at ailagor.\nMae’r safon ‘Barod Amdani’ ar gyfer y diwydiant a’r nod atodol yn golygu y gall busnesau ddangos eu bod yn cadw at ganllawiau y Llywodraeth a iechyd y cyhoedd, wedi cynnal asesiad risg COVID-19 ac wedi edrych a ydynt wedi sefydlu y prosesau gofynnol.\nCewch ymuno â’r cynllun yn ddi-dâl ac mae ar agor i bob busnes ar draws y diwydiant.\nEr mwyn derbyn y nod bydd yn rhaid i fusnesau lenwi hunan-asesiad drwy blatfform ar-lein gan gynnwys rhestr wirio yn cadarnhau eu bod wedi trefnu’r prosesau angenrheidiol, cyn derbyn tystysgrif a’r nod ‘Barod Amdani’ i’w arddangos ar eu safle ac ar-lein.\nBydd busnesau yng Nghymru yn gallu gwneud cais am y nod o ddechrau'r wythnos nesaf.\nCewch fwy o fanylion ar wefan https://goodtogo.visitbritain.com/\nBydd y ceisiadau ar gyfer y grant hwn yn agor ar 29 Mehefin.\nfod heb dderbyn arian o’r Gronfa Cadernid Economaidd na’r Grant Ardrethi Annomestig\nfod wedi’u sefydlu rhwng 1 Ebrill 2019 ac 1 Mawrth 2020 a heb fod yn gymwys ar gyfer y Cynllun Cymorth Incwm i’r Hunangyflogedig\nfod wedi profi gostyngiad o fwy na 50% mewn incwm rhwng Ebrill-Mehefin 2020\nMae mwy o fanylion ar gael ar wefan Busnes Cymru.\nGallwch ddarllen y datganiad i'r wasg yn llawn ar Llyw.Cymru.\nMae cwestiynau am Gam 2 or Gronfa Cadernid Economaidd ar gael ar wefan Busnes Cymru.\nMae’r gwiriwr cymhwysedd ar-lein wedi ailagor bellach er mwyn i gwmnïau gael amser i baratoi eu ceisiadau, a bydd busnesau yn gallu gwneud ceisiadau ar 29 Mehefin 2020.\nCwblhewch y gwiriwr cymhwysedd am gymorth COVID-19 i weld ydy’ch busnes chi’n gymwys.\nYmestyn y Cynllun Cymorth Incwm i’r Hunangyflogedig\nOs ydych chi’n gymwys, mae’n rhaid i chi wneud cais am y grant cyntaf ar neu cyn 13 Gorffennaf 2020. Mae’r cynllun hwn yn cael ei ymestyn, a byddwch yn gallu hawlio ail grant, sef y grant terfynol, ym mis Awst 2020.\nByddwn yn pennu’ch cymhwystra yn yr un modd ag y gwnaethom ar gyfer y grant cyntaf.Os byddwch yn cyflwyno hawliad ar gyfer yr ail grant, bydd yn rhaid i chi gadarnhau bod coronafeirws wedi effeithio’n andwyol ar eich busnes ar neu ar ôl 14 Gorffennaf 2020.\nMae rhagor o fanylion ar gael ar wefan Busnes Cymru.\nCynllun grant ardrethi annomestig yn cau i geisiadau newydd ar 30 Mehefin 2020\nOs ydych yn gymwys a heb gyflwyno cais eisoes, gwnewch yn siŵr eich bod wedi cyflwyno cais drwy’ch awdurdod lleol cyn y dyddiad yma.\nBydd unrhyw geisiadau a dderbyniwyd ar ôl 5yp ar 30 Mehefin 2020 yn cael eu diystyru.\nDiweddariad CThEM – gohirio taliadau TAW\nCewch fwy o wybodaeth ar wefan Busnes Cymru.\nGrantiau Busnesau Bach\nMae Salesforce yn gweithio mewn partneriaeth ag Enterprise Nation i gynnig cyfle i fusnesau bach cymwys dderbyn grant o £5,000 i’w helpu drwy’r argyfwng COVID-19.\nBydd ceisiadau’n agor mewn chwe chyfnod rhanbarthol ledled y DU. Gellir cyflwyno ceisiadau yng Nghymru am 8:00 am ar 13 Gorffennaf 2020 hyd 11:59 pm ar 19 Gorffennaf 2020.\nBydd gofynion cymhwysedd yn berthnasol. Ewch i wefan Busnes Cymru am fwy o fanylion.\nCynllun Ad-dalu Tâl Talwch Statudol\nMae Cynllun Ad-dalu Tâl Salwch Statudol Llywodraeth y DU yn parhau i ddarparu cymorth ariannol i gyflogwyr bach a chanolig.\nOs ydych chi’n gyflogwr gyda llai na 250 o weithwyr, ac os ydych chi wedi talu Tâl Salwch Statudol i weithwyr am absenoldeb salwch sy’n gysylltiedig â’r coronafeirws, gallech chi fod yn gymwys i gael cymorth.\nBydd y Cynllun Cadw Swyddi drwy gyfnod y Coronafeirws yn dod i ben ar 31 Hydref 2020 mae canllawiau gan Llywodraeth y DU ar gael ar wefan Busnes Cymru.\n19 Mehefin: Coronafeirws: Y Diweddaraf i’r Diwydiant Twristiaeth


Cynyddu capasiti profi - Bwrdd Iechyd Prifysgol Hywel Dda\n› Cynyddu capasiti profi\nRydym yn cynyddu ein capasiti profi coronafirws yng ngorllewin Cymru wrth i'r gwaith ddechrau y penwythnos hwn ar uned brofi gyrru drwodd newydd ar gyfer gweithwyr allweddol ar safle maes y sioe yng Nghaerfyrddin.\nBydd yr uned, a fydd yn weithredol erbyn dydd Iau (30 Ebrill), yn cefnogi cyfleusterau profi sydd eisoes yn darparu profion i staff y GIG a gweithwyr allweddol fel y rheini gan yr heddlu, gwasanaethau tân ac ambiwlans; cartrefi gofal a staff critigol eraill yr awdurdod lleol.\nMae cyfleusterau profi eraill ar gael ledled ardal gorllewin Cymru yn Aberystwyth, Aberteifi, Hwlffordd a Llanelli, ac mae ystyriaeth hefyd yn cael ei roi i gryfhau capasiti profi ymhellach yng Ngheredigion, Sir Benfro a Powys.\nEsboniodd Cyfarwyddwr Gweithredol Therapïau a Gwyddor Iechyd ar gyfer Bwrdd Iechyd Prifysgol Hywel Dda, Alison Shakeshaft: “Dyma gam nesaf ein hymateb i brofi a chefnogi ein gweithwyr allweddol mewn meysydd hanfodol o wasanaeth cyhoeddus.\n“Mae gennym ni allu profi ym mhob un o dair sir ein dalgylch, yn ogystal â darparu profion cartref lle nad yw unigolion yn gallu cyrchu uned brofi e.e. ar gyfer preswylwyr cartrefi gofal. Rydym yn gwasanaethu cymuned wledig ac yn gwneud popeth o fewn ein gallu i wneud profion mor hygyrch â phosibl. Byddwn yn parhau i weithio gyda byrddau iechyd eraill o ran cyd-gymorth a chefnogi pobl sy'n byw neu'n gweithio ar draws ein ffiniau."\nCyflwynwyd yr uned brofi ddiweddaraf hon yn dilyn partneriaeth rhwng Llywodraeth y DU a Deloitte i ddarparu profion coronafirws ledled y DU ar gyfer gweithwyr allweddol. Mae partneriaid allweddol ar gyfleuster gorllewin Cymru hefyd yn cynnwys Llywodraeth Cymru, Iechyd Cyhoeddus Cymru, Cyngor Sir Gaerfyrddin a phartneriaid eraill ar y Fforwm Gwydnwch Lleol.\nGallai'r cyfleuster, yn ogystal ag unedau profi eraill a dewisiadau amgen sy'n cael eu harchwilio gan Lywodraeth Cymru, gefnogi ehangu profion cymunedol yn y dyfodol.\nAr hyn o bryd, rheolir profion ar gyfer gweithwyr allweddol yng ngorllewin Cymru trwy ganolfan orchymyn leol Prifysgol Hywel Dda lle darperir slot apwyntiad i weithwyr symptomatig ar gyfer eu hunain, a / neu os yw'n briodol, aelodau o'u cartrefi. Rhoddir cyfarwyddyd penodol iddynt ar pryd a sut i fynychu'r gwahanol gyfleusterau profi.\nGofynnir i bobl beidio â mynychu unrhyw gyfleusterau profi heb drefniant ymlaen llaw gyda'r bwrdd iechyd, oherwydd gallai hyn effeithio'n andwyol ar eu gallu i ddarparu profion i'r rhai sydd eu hangen.\nNid yw unedau profi yn peri risg i'r cyhoedd gan fod mesurau llym i atal heintiau ar waith i amddiffyn pobl, staff a'r gymuned ehangach.\nDywedodd Alison: “Rydym yn ddiolchgar am y bartneriaeth a sefydlwyd yn ein hardal a hefyd i’n cymunedau am eu cydweithrediad a’u cefnogaeth barhaus yn ystod y pandemig hwn.”


Diweddarwch eich manylion - Cynfyfyrwyr - Prifysgol Caerdydd\nMae'r ffurflen hon ar gael yn Saesneg hefyd.\nEich Rhif Adnabod fel Cynfyfyriwr (os ydych yn ei wybod):\nRhif ffôn neu ffôn symudol: *\nHoffwn dderbyn gohebiaith yn Gymraeg yn y dyfodol\nDinas y sefydliad:\nSut cawsoch eich atgoffa i ddiweddaru eich manylion?\nCylchgrawn Cyswllt Caerdydd\nAllwch chi gefnogi Prifysgol Caerdydd mewn unrhyw un o'r ffyrdd hyn?\nRhedeg Hanner Marathon Caerdydd a chodi arian ar gyfer Prifysgol Caerdydd\nHysbysiad diogelu preifatrwydd data\nBydd Prifysgol Caerdydd yn prosesu'r wybodaeth sydd ar y ffurflen hon yn unol â thelerau'r Ddeddf Diogelu Data. Drwy gyflwyno eich manylion, rydych yn rhoi caniatâd i’r Brifysgol i brosesu eich data personol er mwyn anfon gwybodaeth i chi, yn unol â’r dewisiadau rydych wedi nodi uchod. Gallwch dynnu yn ôl y caniatâd hwn unrhyw bryd drwy cysylltu â'r Isadran Datblygu a Chysylltiadau Cynfyfyrwyr ar alumni@caerdydd.ac.uk.\nEwch i’n tudalennau gwybodaeth gyhoeddus i ddysgu mwy am ein Polisi Diogelu Data, eich hawliau a sut i fynegi pryder ynglŷn â’r ffordd y caiff eich data personol ei brosesu. Gallwch gysylltu â’n Swyddog Diogelu Data yn uniongyrchol ar: inforequest@cardiff.ac.uk. Gallwch drafod eich pryderon gyda Swyddfa’r Comisiynydd gwybodaeth hefyd (ICO).


30 Gweddi I Dynnu Clymiadau Enaid Annuwiol | PWYNTIAU GWEDDI\nHafan Pwyntiau gweddi 30 Gweddi I Dynnu cysylltiadau Enaid Annuwiol\n2 Corinthiaid 6: 14-16:\n14 Onid ydych yn cael eich tagu yn anghyfartal ynghyd ag anghredinwyr: oherwydd pa gymdeithas sydd â chyfiawnder ag anghyfiawnder? a pha gymundeb sydd â goleuni â thywyllwch? 15 A pha gytgord sydd â Christ â Belial? neu pa ran sydd ganddo ef sy'n credu ag anffyddiwr? 16 A pha gytundeb sydd gan deml Duw ag eilunod? canys ti yw teml y Duw byw; fel y dywedodd Duw, trigaf ynddynt, a rhodiaf ynddynt; a byddaf yn Dduw iddynt, a hwy fydd fy mhobl i.\nGellir diffinio tei enaid drwg fel ymlyniad annuwiol â pherson, grŵp o bobl, neu sefydliad. Daw cysylltiadau enaid o gysylltiadau tymor hir â phobl sy'n agos atoch chi ar adeg benodol o'ch bywyd, p'un a yw'n unigolyn neu'n grŵp, unwaith y bydd tei enaid wedi'i sefydlu rhyngoch chi a hwy, mae'n aml yn anodd ei dorri. Mae yna lawer o gredinwyr heddiw sy'n dal i fod yn gysylltiedig â rhai perthnasau annuwiol ar draul y tynged a'r iachawdwriaeth. Rydych chi'n gwybod nad yw'r gymdeithas honno'n iach ar gyfer eich bywyd a'ch tynged, ond am rai rhesymau demonig ni allwch wahanu'ch hun oddi wrthynt. Dim ond trwy bŵer gweddïau y gellir torri cysylltiad o'r fath. Heddiw, rydyn ni'n mynd i fod yn ennyn 30 gweddi i gael gwared ar gysylltiadau enaid annuwiol. Hyn pwyntiau gweddi yn sicr o'ch gwaredu o berthnasau annuwiol wrth i chi eu gweddïo'n feunyddiol ac mewn ffydd.\nGellir torri cysylltiadau enaid, ond bydd yn cymryd llaw nerthol Duw i wneud hynny, a thrwy allor gweddïau. Bydd cysylltiadau enaid drwg bob amser yn eich llusgo'n ôl mewn bywyd, pan fyddwch chi'n dal i gysylltu'ch hun â phobl annuwiol, gall y diafol ddinistrio'ch dyfodol, ni waharddodd Duw !!! Y rheswm pam na wnaeth plant yr Aifft lawer erioed i wlad yr addewid yw oherwydd bod y enaid wedi clymu â'r Aifft. Roedden nhw wedi gadael yr Aifft ond nid yw'r Aifft wedi eu gadael, roedd calonnau a meddwl yn dal i fod yn sefydlog i wlad eu meistri tasg, dyna pam y gwnaethon nhw golli allan yng nghynllun Duw ar gyfer eu bywyd. Er mwyn ichi symud ymlaen gyda Duw, rhaid i chi dorri rhai perthnasoedd yn eich bywyd. Rhaid torri unrhyw gysylltiad a fydd yn effeithio ar eich tystiolaeth Gristnogol. Fy ngweddi drosoch yw hyn, wrth ichi ymgysylltu â'r weddi hon i gael gwared ar gysylltiadau enaid annuwiol, gwelaf eich bywyd yn rhydd o gysylltiadau annuwiol yn enw Iesu.\n1. Dad, yr wyf yn eich canmol am y pŵer yn Ei enw y mae'n rhaid i bob pen-glin ymgrymu ynddo.\n2. Pob cyfamod hynafol, sy'n effeithio ar fy mywyd, yn torri ac yn rhyddhau'ch gafael, yn enw Iesu.\n3. Mae pob cyfamod teulu etifeddol, sy'n effeithio ar fy mywyd, yn torri ac yn rhyddhau'ch gafael, yn enw Iesu.\n4. Mae pob cyfamod etifeddol, sy'n effeithio ar fy mywyd, yn fy rhyddhau ac yn fy rhyddhau yn enw Iesu.\n5. Mae unrhyw gyfamodau drwg, sy'n ffynnu yn fy nheulu, yn torri gan waed Iesu.\n6. Mae pob clymu enaid a chyfamod rhyngof fi ac ysbryd hynafol yn torri ac yn fy rhyddhau, yn enw Iesu.\n7. Mae pob clymu enaid a chyfamod ag unrhyw berthynas farw, yn torri nawr ac yn fy rhyddhau, yn enw Iesu.\n8. Mae pob enaid yn clymu ac yn cyfamodi â duwiau teulu, cysegrfeydd ac ysbrydion, yn torri nawr ac yn fy rhyddhau, yn enw Iesu.\n9. Mae pob enaid yn clymu a chyfamod rhyngof fi a fy rhieni, yn torri ac yn rhyddhau fi, yn enw Iesu.\n10. Mae pob enaid yn clymu rhyngof fi a fy neiniau a theidiau, yn torri ac yn rhyddhau fi, yn enw Iesu.\n11. Mae pob clymu enaid a chyfamod rhyngof fi a'm cyn gariadon neu gariadon, yn torri ac yn rhyddhau'ch gafael, yn enw Iesu.\n12. Mae pob enaid yn clymu cyfamod rhyngof fi ac unrhyw ŵr neu wraig ysbryd, torri a rhyddhau eich gafael, yn enw Iesu.\n13. Mae pob enaid yn clymu cyfamod rhyngof fi ac unrhyw weinidog demonig, torri a rhyddhau eich gafael, yn enw Iesu.\n14. Mae pob clymu enaid a chyfamod rhyngof fi a fy nhŷ blaenorol, oddi ar rew neu'r ysgol, yn torri ac yn rhyddhau'ch gafael, yn enw Iesu.\n15. Mae pob enaid yn clymu a chyfamod rhyngof fi ac ysbrydion dŵr, yn torri ac yn rhyddhau'ch gafael, yn enw Iesu.\n16. Mae pob enaid yn clymu a chyfamod rhyngof fi ac ysbrydion sarff, yn torri'ch gafael, yn enw Iesu.\n17. Rwy'n torri unrhyw gyfamod, gan rymuso gelyn fy nghartref: rhyddhewch eich gafael, yn enw Iesu.\n18. Mae pob enaid yn clymu a chyfamod rhyngof fi ac unrhyw berthynas ocwltig, yn torri ac yn rhyddhau'ch gafael, yn enw Iesu.\n19. Mae pob enaid yn clymu cyfamod rhyngof fi ac unrhyw berthynas farw, yn torri ac yn rhyddhau'ch gafael, yn enw Iesu.\n20. Unrhyw gyfamod drwg, gan gryfhau sylfaen unrhyw gaethiwed, torri, yn enw Iesu.\n21. Mae pob enaid yn clymu cyfamod rhyngof fi ac ysbrydion cyfarwydd, yn torri ac yn rhyddhau'ch gafael, yn enw Iesu.\n22. Mae pob enaid yn clymu cyfamod rhyngof fi ac arlwywyr nos ysbrydol, yn torri ac yn rhyddhau'ch gafael, yn enw Iesu.\n23. Mae pob enaid yn clymu cyfamod rhyngof fi ac unrhyw ysbryd tiriogaethol, yn torri ac yn rhyddhau'ch cyfamod gafael rhyngof fi ac unrhyw eglwys ddemonig yr wyf erioed wedi'i mynychu, torri a rhyddhau eich gafael, yn enw Iesu.\n25. Mae pob enaid yn clymu a chyfamod rhyngof fi ac unrhyw lysieuydd, yn torri ac yn rhyddhau'ch gafael, yn enw Iesu.\n26. Mae pob enaid yn clymu a chyfamod rhyngof fi a theyrnas forol, yn torri ac yn rhyddhau'ch gafael, yn enw Iesu.\n27. Mae pob enaid yn clymu a chyfamod rhyngof fi ac ysbrydion dewiniaeth, yn torri ac yn rhyddhau'ch gafael, yn enw Iesu.\n28. Mae pob enaid yn clymu a chyfamod rhyngof fi ac ysbryd diffrwythder, torri a rhyddhau eich gafael, yn enw Iesu.\n29. Mae pob enaid yn clymu a chyfamod rhyngof fi ac ysbryd tlodi, yn torri ac yn rhydd, eich gafael, yn enw Iesu.\n30. Mae pob enaid yn clymu a chyfamod rhyngof fi ac ysbryd llesgedd a salwch, yn torri ac yn rhyddhau'ch gafael, yn enw Iesu.\nerthygl flaenorol30 Gweddi yn Erbyn Ymosodiad Ysbrydol\nerthygl nesaf100 Gweddi Am Gam-briodi dan Fygythiad\nJoyce Heath Ionawr 10, 2020 Am 12:54 am\nA fydd y gweddïau cysylltiadau enaid hyn yn gweithio i rai sydd heb eu cadw neu nad ydyn nhw'n credu?\nPastor Ikechukwu Chinedum Ionawr 10, 2020 Am 3:42 am\nIe, pan fyddwch chi'n ymyrryd ar eu cyfer, bydd Duw yn eu traddodi yn Enw Iesu Grist. Bendith Duw di\nMelissa Ionawr 30, 2020 Am 12:07 am\nMae'r rheini'n gweithio i gael gwared ar berson anffyddlon sy'n ymosod arnaf\njeniffer Mumbura Ebrill 29, 2020 Am 6:18 yp\nRydych chi'n ddyn anhygoel i Dduw rwy'n eich trysori chi. Diolch am y pwyntiau gweddi\nTimothy Mai 6, 2020 Am 7:45 am\nRwy'n baglu dros eich gwefan, ac rwy'n edmygu'r gwaith gwych y mae Duw wedi eich defnyddio chi i'w wneud. Rydych chi'n fendith i gorff Crist. Cadwch ef i fyny.


Mae'r Cyngor wedi cyhoeddi bod parciau ailgylchu Rhuthun a Dinbych yn cau un diwrnod yr wythnos o fis Ebrill 2019 ymlaen, fel rhan o fesurau lleihau costau sy’n cael eu cyflwyno gan yr awdurdod.\nRoedd y cynigion ymysg pecyn £5.6 miliwn o arbedion effeithlonrwydd yn ddiweddar a gymeradwywyd gan y Cyngor.\nBydd y Parc Ailgylchu Dinbych yn cau bob dydd Iau ond yn parhau i fod yn agored am weddill yr wythnos. Bydd deiliaid tai sydd angen defnyddio cyfleusterau parc ailgylchu yn gallu ymweld â’r pharc ailgylchu agosaf yn Rhuthun neu yn y Rhyl.\nBydd Parc Ailgylchu Rhuthun ar gau bob dydd Gwener, ond yn parhau i fod yn agored am y chwe diwrnod arall o’r wythnos.\nDywedodd y Cynghorydd Brian Jones, Aelod Cabinet Arweiniol Priffyrdd, Cynllunio a Theithio Cynaliadwy: “Mae sefyllfa y gyllideb yn golygu bod arnom angen edrych yn agos iawn ar bopeth yr ydym yn ei wneud, ac mae'n rhaid gwneud ychydig o benderfyniadau anodd.\n“Rydym wedi edrych ar weithredoedd ein parc ailgylchu ac wedi cytuno i gau'r parciau yn Rhuthun a Dinbych un diwrnod yr wythnos. Byddant yn cau ar ddiwrnodau gwahanol, ac ar ddiwrnodau sydd yn draddodiadol y distawaf ar gyfer y lleoliad penodol hwnnw. Fodd bynnag, bydd y ddau leoliad ar agor chwe diwrnod yr wythnos (gan gynnwys diwrnodau’r penwythnos pan mae’r parciau ailgylchu yn dueddol o fod yn brysurach). Ni ddylai’r ffordd newydd o weithio effeithio ar breswylwyr, gan fydd cyfleusterau eraill ar gael yn y sir.\nNid yw’r diwrnodau agor parc ailgylchu y Rhyl yn cael eu heffeithio.\nBydd arwyddion yn hysbysu’r preswylwyr o’r newidiadau yn cael eu rhoi ym mharciau ailgylchu Dinbych a Rhuthun ym mis Mawrth i helpu preswylwyr gynllunio eu hymweliadau o amgylch oriau agor newydd o fis Ebrill ymlaen.\nMae manylion am ailgylchu yn Sir Ddinbych ar gael ar wefan y Cyngor: www.sirddinbych.gov.uk/ailgylchu\nMae ymdrechion i lanhau strydoedd Gorllewin y Rhyl yn talu ar ei ganfed.\nRoedd Cyngor Sir Ddinbych, gan weithio gyda'i bartneriaid, wedi nodi 10 lleoliad yn y rhan hon o'r dref yn flaenorol lle'r oedd tipio anghyfreithlon yn bryder.\nRoedd y sbwriel yn amrywio o wastraff domestig, matresi, soffas, cadeiriau ac eitemau cartrefi eraill a dodrefn. Roedd pobl hefyd yn rhoi bagiau sbwriel allan, yn aml yn cynnwys gwastraff bwyd, ymhell cyn eu diwrnod casglu. Roedd hyn yn aml yn denu gwylanod i dorri'r bag ar agor wrth chwilio am fwyd.\nMae'r Cyngor ers hynny wedi gweithio'n agos gyda pherchnogion eiddo, trigolion a busnesau i ddeall y problemau y tu ôl i'r tipio anghyfreithlon, i addysgu'r cyhoedd am effeithiau gwrthgymdeithasol tipio anghyfreithlon ac i ddarparu biniau mwy ar gyfer yr unigolion hynny sydd ei angen.\nO ganlyniad, mae'r ardal wedi gweld gwelliant dramatig, gyda nifer y mannau problemus yn cael eu lleihau i un.\nDywedodd y Cynghorydd Tony Thomas, Aelod Arweiniol y Cabinet dros Dai, Rheoleiddio a'r Amgylchedd: "Rydym wrth ein bodd bod yr ymdrechion parhaus yn y Rhyl yn gweithio'n dda. Yr ydym yn gweld gwelliant amlwg yn y modd y mae'r gymuned leol yn edrych ac yn teimlo ac mae pobl yn ymddangos yn ymfalchïo yn y ffordd y mae eu heiddo'n edrych. Mae'n ymddangos bod ein hymdrechion addysg yn gweithio.\n"Fodd bynnag, rydym yn parhau i gael ambell i eiddo neu unigolion yma sy'n meddwl ei fod yn dderbyniol i dipio’n anghyfreithlon ac nid yw'r neges yn cyrraedd y bobl hyn. Os byddwn yn dod o hyd i enghreifftiau o bobl sy'n tipio'n anghyfreithlon, edrychwn drwy'r sbwriel i weld a oes unrhyw wybodaeth sy'n nodi'r sawl sy'n euog.\n"Byddwn yn parhau i weithio gyda'n partneriaid i helpu i wella ansawdd bywyd trigolion a glanhau strydoedd y dref. Gyda datblygiadau arwyddocaol yn mynd rhagddo ar hyd glan y môr a gwaith sy'n mynd rhagddo gydag ymgynghoriad y Prif Gynllun Rhyl, mae'n hanfodol bod y berthynas waith agos yng Ngorllewin y Rhyl yn newid canfyddiadau ac yn gwella profiad byw yno i breswylwyr.\nOs ydych yn gweld pobl yn tipio anghyfreithlon, dylent roi gwybod amdanynt i 01824 706000, gan roi cymaint o fanylion â phosib o'r troseddwyr. Gallwch hefyd roi gwybod am broblem ar ein gwefan.\nLlun o dipio anghyfreithlon yng Nghraianrhyd ger Llanarmon yn Iâl.\nNi fydd Cyngor Sir Ddinbych yn goddef ymddygiad gwrth - gymdeithasol yn erbyn staff - dyna yw’r neges ar ôl i ddau swyddog gorfodaeth wynebu ymddygiad bygythiol yn ystod digwyddiad yn Rhuthun.\nRoedd swyddogion wedi adnabod car a oedd wedi parcio yn Sgwâr Sant Pedr yn Rhuthun nad oedd wedi arddangos tocyn. Mi ddisgwyliodd y swyddogion am bum munud cyn cyflwyno Tocyn Rhybudd Cosb o £50. Yn ystod y cyfnod hwn, mi gyrhaeddodd y perchennog car ac ymddwyn yn fygythiol yn erbyn y swyddogion, a hynny o flaen tystion.\nMi barhaodd yr ymddygiad gwrthgymdeithasol, er gwaethaf dau swyddog cefnogi’r heddlu yn cyrraedd.\nYn Llys Ynadon Llandudno, mi dderbyniodd ddirwy a gorchymyn i dalu costau ar ôl pledio’n euog i gyhuddiad o dor-heddwch.\nDywedodd y Cynghorydd Tony Thomas, Aelod Arweiniol dros Dai, Rheoleiddio a’r Amgylchedd: “Nid oedd y swyddogion wedi’i hanafu ond wedi dioddef o ymddygiad bygythiol. Roedd y swyddogion wedi ymddwyn yn gwbl broffesiynol yn yr achos hwn. Mi fuodd i’r ddau ddal eu tir a delio gyda’r mater yn y modd cywir.\n“Mae swyddogion gorfodaeth yn gweithio ar draws y sir yn ddyddiol. Dydyn nhw ddim yn disgwyl dod ar draws ymddygiad i’r fath. Ni fydd hyn yn cael ei oddef ac mi fydd y Cyngor yn cymryd camau yn erbyn unigolion sy’n ymddwyn yn y modd yma”.\nMae si ar led bod cyfle cyffrous i blant ysgol gymryd rhan mewn cystadleuaeth dylunio logo newydd.\nRydym yn rhoi cyfle i blant rhwng 5 ac 14 oed ddylunio logo ‘Cyfeillgar i Wenyn' y Cyngor.\nYn gynharach eleni dyfarnwyd statws Cyfeillgar i Wenyn i'r Cyngor gan Lywodraeth Cymru, cynllun sy’n ceisio gwneud Cymru yn wlad cyfeillgar i beillwyr.\nMae’r Cyngor yn gweithio gydag ysgolion a grwpiau cymunedol i greu "gwestai” i wenyn a phryfaid, lleihau’r defnydd o blaladdwyr a chwynladdwyr a nodi safleoedd i'w gwella ar gyfer creaduriaid sy’n peillio trwy blannu blodau gwyllt a hadau blodau gwyllt.\nGofynnir i ddisgyblion feddwl am ddyluniad syml a thrawiadol y gallwn ei ddefnyddio ar bob un o’n safleoedd a’n cyhoeddiadau Cyfeillgar i Wenyn, a dylai gynnwys pryf sy’n peillio fel gwenyn neu löyn byw.\nDywedodd y Cynghorydd Tony Thomas, Aelod Arweiniol dros yr Amgylchedd: “Hoffwn ddymuno pob lwc i'r holl gystadleuwyr ac edrychaf ymlaen at weld y dyluniadau gwych.\n“Mae gwenyn yn hynod bwysig i’r system eco. Yn ogystal â pheillio planhigion mewn gerddi, parciau a’r cefn gwlad ehangach, maent yn cyfrannu at yr amgylchedd ehangach. Mae creu sir sy’n Gyfeillgar i Wenyn yn rhan o’n gwaith i wella ac amddiffyn yr amgylchedd.”\nMae tri chategori oedran, Cyfnod Sylfaen, 5-7, 7-11 a 11-14 a byddwn yn dewis enillydd o bob categori cyn dewis y prif enillydd.\nBydd ysgol lle mae enillydd pob categori yn mynychu yn derbyn cymorth i greu ardal 'Cyfeillgar i Wenyn.’\nDyddiad cau’r gystadleuaeth yw 14 Mawrth ac i gystadlu anfonwch eich dyluniadau at Gystadleuaeth Dylunio Logo ‘Cyfeillgar i Wenyn’ Gwasanaethau Cefn Gwlad Sir Ddinbych, Liam Blazey, Swyddog Bioamrywiaeth, Parc Gwledig Loggerheads, Ffordd Rhuthun, Yr Wyddgrug, CH7 5LH.\nAm fwy o wybodaeth, cysylltwch â Liam ar 07787 741763 neu e-bostiwch: liam.blazey@sirddinbych.gov.uk.\nMae grŵp darllen yn cael ei lansio er mwyn helpu’r rhai hynny sy’n byw gyda dementia a’u gofalwyr.\nBydd y Cyngor Sir a Gwasanaeth Gwybodaeth i Ofalwyr Gogledd Ddwyrain Cymru (NEWCIS) yn peilota’r grŵp Darllen a Chofio yn Llyfrgell y Rhyl a’r Siop Un Alwad.\nBydd y Gwasanaethau Llyfrgell a NEWCIS yn cynnal y sesiynau grŵp i annog cyd-ddarllen, rhannu atgofion a chyfarfod pobl newydd mewn awyrgylch hamddenol.\nMae gwaith arall sy’n cael ei wneud gan y Gwasanaeth Llyfrgell yn cynnwys cynyddu nifer y llyfrau fyddai o ddiddordeb i ofalwyr; gwasanaeth llyfrgell misol i fynd a llyfrau at bobl sy'n gaeth i'w cartrefi a llyfrau sydd wedi cael cymeradwyaeth glinigol i helpu pobl sy'n byw gyda dementia, eu teuluoedd a'u gofalwyr i ddeall y cyflwr.\nBydd y grŵp darllen yn cael ei gynnal ddydd Mercher, Mawrth 6 o 1.30pm yn Llyfrgell y Rhyl ac os bydd yn llwyddiannus mae’n bosibl y bydd rhagor o grwpiau'n cael eu sefydlu ar draws y sir.\nAm ragor o wybodaeth cysylltwch â Llyfrgell y Rhyl ar 01745 353814.\nMae ymdrechion i leihau tlodi a gwella lles ariannol a trigolion Sir Ddinbych yn parhau i fod yn flaenoriaeth i'r Cyngor wrth iddo ddyfarnu cytundeb pedair blynedd newydd i Gyngor ar Bopeth Sir Ddinbych i wneud gwaith ar ei ran.\nDewiswyd CAB Sir Ddinbych i ddarparu gwasanaeth cynghori defnyddwyr annibynnol, cyfrinachol a rhad ac am ddim i drigolion Sir Ddinbych. Bydd y gwasanaeth hwn yn effeithiol wrth atal a lleihau materion yn ymwneud â budd-daliadau a chredydau treth, dyledion, tai ynni, tanwydd, cyflogaeth, materion defnyddwyr a theulu / perthynas.\nMae gan y sefydliad hanes cryf o weithio yn Sir Ddinbych eisoes, ar ôl cyflwyno gwasanaeth budd-daliadau i'r Cyngor ar ôl i'r awdurdod wneud toriadau i'r gwasanaeth a gynigiwyd gan y Cyngor yn flaenorol. Bydd CAB yn darparu gwasanaeth lles arbenigol, gan edrych ar bob agwedd ar y buddion sydd ar gael i drigolion.\nByddant yn darparu cymorth i unigolion sydd â phrosesau adolygiadau budd-daliadau ac apeliadau, yn helpu i liniaru unrhyw faterion sy'n codi o Gredyd Cynhwysol ac yn gyffredinol byddant yn cyfeirio pobl at y cyngor cywir ar yr adeg iawn.\nDywedodd y Cynghorydd Julian Thompson-Hill, Aelod Arweiniol y Cabinet dros Gyllid: "Rydym wrth ein bodd o gael CAB yn ôl i helpu gyda'r gwaith o ddarparu gwasanaeth buddion go iawn, gan gynorthwyo trigolion i ddelio â phryderon ariannol a sicrhau eu bod yn ymwybodol o'r holl gefnogaeth a chyngor sydd ar gael iddynt.\n"Rydym eisoes wedi gweld bod rhai prosiectau arloesol yn digwydd ar lawr gwlad yn Sir Ddinbych ac rydym yn edrych ymlaen at gydweithio'n agos â Chyngor ar Bopeth Sir Ddinbych, i sicrhau ein bod yn adeiladu cymuned sy'n wydn".\nOs ydych chi neu rywun rydych yn gwybod am, mewn, neu mewn perygl o fod mewn tlodi a hoffech helpu nhw i gael gwaith, neu i wneud cynnydd yn eu gwaith, gallwn ni helpu drwy gynnig cymorth ac arweiniad gyda:\nUnrhyw beth arall sy'n eich atal rhag mynd i mewn i addysg, cyflogaeth neu hyfforddiant\nSir Ddinbych yn gweithio yw ein dull o fynd i'r afael â thlodi trwy gyflogaeth. Ein nod yw cydlynu cefnogaeth sy'n helpu pobl i mewn i waith, yn tynnu’r rhwystrau i gael mewn i waith ac yn rhoi'r cychwyn gorau mewn bywyd i blant. Ein bwriad yw lleihau tlodi trwy alluogi pobl gael mynediad at rwydwaith o wasanaethau sy'n eu cefnogi yn eu taith tuag at gyflogaeth, ac i gynnal eu swydd a mynd yn eu blaen unwaith mewn cyflogaeth.\nOs ydych chi neu rywun rydych chi'n gwybod am yn 16 oed neu'n hŷn, mewn, neu mewn perygl o dlodi. Neu, os hoffech gymorth i fynd i mewn neu fynd ymlaen yn eich gwaith. Ewch i'n tudalen ‘Cymorth i gael gwaith ac i wneud cynnydd yn y gwaith’ er mwyn canfod sut y gallwn ni helpu.\nUnwaith eto eleni rydym yn atgoffa ein preswylwyr i beidio â bwydo gwylanod.\nMae’r Cyngor yn derbyn cwynion am wylanod yn rheolaidd ac ystyrir y gwylanod hyn yn niwsans mawr, yn bennaf o fewn cymunedau arfordirol, ond maent hefyd yn bresennol yn y cymunedau mewndirol.\nMae’r Cyngor bellach yn edrych ar ffyrdd o fynd i’r afael â’r mater hwn a bydd yn canolbwyntio ei ymdrechion ar annog preswylwyr ac ymwelwyr i beidio â bwydo’r gwylanod.\nRydym hefyd yn gofyn i fusnesau yn y sir sy’n paratoi bwyd i wneud yn siŵr bod ganddynt ddigon o le yn eu biniau i roi eu sbwriel a bod y biniau hyn yn cael eu cau yn dynn. Rydym hefyd yn gofyn iddynt annog eu holl gwsmeriaid i waredu bwyd yn y modd priodol a pheidio â’i daflu ar y stryd.\nDywedodd y Cynghorydd Tony Thomas, Aelod Cabinet Arweiniol Tai a’r Amgylchedd: “Rydym yn cydnabod yn llawn bod gwylanod yn rhan o fywyd bob dydd ym mhob cymuned arfordirol. Maent wedi bod yn bresennol ers sawl blwyddyn bellach ac maent yn parhau i ffynnu.\n"Fodd bynnag, rydym yn derbyn cwynion yn rheolaidd gan breswylwyr ein cymunedau arfordirol, yn ogystal â rhai o’n trefi mewndirol, mewn perthynas â’r peryglon a achosir gan wylanod, yn enwedig pan maent yn cael eu denu at fwyd.\n“Mae’r opsiynau sydd ar gael i’r Cyngor yn gyfyngedig, gan eu bod yn rhywogaeth a warchodir. Rydym wedi rhoi cynnig ar dechnegau i’w dychryn yn debyg iawn i’r balwnau ‘Angry Birds’ a’r netin/bynting sydd wedi cael eu darparu i rai ardaloedd ac sydd wedi llwyddo i raddau.\n“Yr hyn rydym ei angen yw cefnogaeth y cyhoedd. Drwy beidio â bwydo gwylanod a sicrhau bod gwastraff bwyd wedi’i orchuddio, gall hyn leihau’r cyfleoedd i wylanod blymio ar ganol ein trefi.”\nBu cynnydd gwych gyda'r gwaith adfywio yn Y Rhyl hyd yma ac rydym am adeiladu ar hyn trwy ehangu ein ffocws rhag adfywio yn unig, i gynnwys datblygu cymunedol. Nod y gwaith datblygu cymunedol hwn yw cefnogi trigolion i lunio dyfodol eu cymuned a goresgyn ffactorau parhaus yr amddifadedd a wynebir. Er mwyn cyflawni hyn, rydym yn gweithio gyda phartneriaid allweddol y sector cyhoeddus, gan gynnwys Iechyd, Heddlu, Tai ac Addysg.\nAr hyn o bryd, rydym wrthi'n trefnu pobl ac adnoddau i ddechrau'r gwaith hwn a fydd yn cynnwys trafodaethau gyda phobl sy'n byw ac yn gweithio yn Y Rhyl.\nByddwn yn rhoi gwybod i chi am ddatblygiadau dros y misoedd nesaf ac edrychwn ymlaen at barhau â'n gwaith i sicrhau bod pob cymuned yn Sir Ddinbych yn lle, lle gall pobl ddisgwyl byw'n iach a diogel.\nOes gennych chi eiddo gwag nad yw'n cael ei ddefnyddio ar hyn o bryd? Os felly, mae'r Cyngor eisiau defnyddio eich tai i helpu unigolion neu deuluoedd digartref.\n6 mis o rhent ymlaen llaw\nFydd y Cyngor yn rheoli'r tŷ am y 6 mis cyntaf\nTaliad cymhelliant ar ddiwedd y 6 mis os fydd y preswylydd yn derbyn tenantiaeth\nCefnogaeth parhaus trwy ein cynhaliaeth tenantiaeth a'n gwasanaethau cefnogi pobl\nBydd hyfforddiant 'Renting Ready' ar gael i'r tenantiaid\nByddwn yn rhoi cymorth i'r unigolion neu'r teuluoedd rydym yn ail-gartrefu yn eich tai. Ar ôl cyfnod o 6 mis byddwn yn hoffi i’r unigolion neu deulu dderbyn tenantiaeth byrddaliad sicr 6 mis. Fydd hwn yn golygu gallwch ddod i adnabod y bobl cyn iddynt gychwyn y tenantiaeth, a byddwch yn helpu pobl sydd angen cartref.\nOs ydych angen mwy o wybodaeth, cysylltwch trwy e-bost: atal.digartrefedd@sirddinbych.gov.uk neu rhif Ffôn: 01824 706 354


Gwasanaeth gwybodaeth am drafnidiaeth Cymru yn penodi panel cwsmeriaid newydd\nMae Traveline Cymru, sef gwasanaeth gwybodaeth am drafnidiaeth gyhoeddus Llywodraeth Cymru, wedi penodi panel cwsmeriaid newydd sbon, a fydd yn cynnig adborth rheolaidd ynghylch gwasanaethau’r cwmni ac yn cyfrannu at unrhyw ddatblygiadau newydd y mae’r cwmni’n bwriadu eu cyflwyno.\nSefydlodd Traveline Cymru y panel yn dilyn y cyhoeddiad ym mis Gorffennaf bod ymchwil annibynnol wedi dangos bod cwsmeriaid Traveline Cymru ymysg y rhai hapusaf yn y DU. Yn awr, mae’r cwmni’n benderfynol o sicrhau bod lefel bodlonrwydd cwsmeriaid yn parhau’n uchel.\nMae aelodau’r panel yn dod o bob cwr o Gymru ac maent yn ddefnyddwyr trafnidiaeth gyhoeddus ac yn gwsmeriaid i Traveline Cymru. Cawsant eu recriwtio drwy gyfryngau cymdeithasol a llythyr newyddion y cwmni. Mae’r panel yn cynnwys aelodau o amrywiaeth o oedrannau a chefndiroedd, ond mae gan bob un ohonynt un peth yn gyffredin, sef yr awydd i helpu’r cwmni i sicrhau ei fod yn gwrando ar anghenion ei gwsmeriaid ac yn gwella lefel y gwasanaeth y mae’n ei roi i deithwyr sy’n cynllunio eu teithiau ar rwydwaith trafnidiaeth gyhoeddus Cymru. Bydd aelodau’r panel yn rhoi eu barn am bethau megis newidiadau i wefan neu ap y cwmni, a byddant yn cynnig eu sylwadau a’u hadborth ynghylch ymgyrchoedd marchnata.\nMeddai aelod o’r panel, Nigel Thomas, sy’n 62 oed ac sy’n cadw llety cŵn yn ei gartref yn yr Eglwys Newydd: “Rwyf wedi bod yn deithiwr brwd ar fysiau a threnau ers blynyddoedd, ac rwyf ond yn defnyddio’r car pan nad oes dim dewis arall ar gael. Rwy’n gobeithio gallu cael mewnbwn cadarnhaol er mwyn parhau i wella gwefan a delwedd Traveline Cymru, o safbwynt rhywun sy’n defnyddio’r wefan bron bob dydd ac sy’n teithio ar fysiau a threnau drwy Gymru gyfan yn rheolaidd. Byddwn hefyd yn hoffi lobïo’r gweithredwyr trafnidiaeth ynghylch amserlenni, arosfannau bysiau, gwybodaeth fyw am wasanaethau, ansawdd y fflyd, WiFi ar gerbydau a llawer mwy.”\nMae gweddill y panel yn cynnwys y canlynol:\nO Gaerdydd, Camilla Lovelace sy’n athrawes 52 oed, a Peter Badcock a Ken Anthony sydd ill dau wedi ymddeol; o Aberdaugleddau, David Watts sy’n 84 oed; o Lanelli, Kelvin Stockwell sy’n 66 oed ac sydd wedi ymddeol; o Abertawe, Mike Watson sy’n gyn-athro 64 oed sydd wedi ymddeol; o Bontllan-fraith, Owen Isaac sy’n 76 oed; o Lanilltud Faerdref, Rebecca Gabrielle sy’n wraig tŷ 23 oed; ac o Drefforest, Laura Price sy’n 29 oed.\nYn ogystal â sicrhau lefelau nas gwelwyd eu tebyg o’r blaen o fodlonrwydd ymhlith cwsmeriaid, torrodd Traveline Cymru record arall eleni drwy ddarparu dros 500,000 o ddarnau o wybodaeth am deithio i gwsmeriaid mewn un mis drwy ei amrywiol sianelau cyfathrebu, gan gynnwys ei ganolfan alwadau, ei wasanaeth negeseuon testun, ei ap ar gyfer dyfeisiau symudol, ei wefan a’i gyfrifon ar gyfryngau cymdeithasol.\nMeddai Graham Walter, Rheolwr Gyfarwyddwr Traveline Cymru: “Mae’r ychydig fisoedd diwethaf wedi bod yn gadarnhaol iawn o ran y faith bod lefelau bodlonrwydd cwsmeriaid wedi bod yn uchel iawn ac o ran nifer y darnau o wybodaeth a ddarparwyd.\n“Mae’r cwsmeriaid wrth wraidd popeth yr ydym yn ei wneud, felly mae’n hollbwysig ein bod yn cael adborth ganddynt er mwyn adolygu’r prosesau presennol a chynllunio ar gyfer y dyfodol.\n“Rydym wedi gweithio’n galed i sicrhau ein bod yn gwrando ar anghenion y cwsmeriaid ac yn datblygu ein gwasanaethau o’u cwmpas. Rydym am adeiladu ar y llwyddiant hwnnw drwy benodi ein panel cwsmeriaid fel y gallwn barhau i wella lefel y gwasanaeth yr ydym yn ei ddarparu. Rydym wrth ein bodd o allu croesawu holl aelodau’r panel, ac edrychwn ymlaen at weithio gyda nhw.”\nCwmni dielw yw Traveline Cymru sy’n seiliedig ar bartneriaeth rhwng Llywodraeth Cymru, gweithredwyr trafnidiaeth gyhoeddus yng Nghymru ac awdurdodau lleol Cymru. Mae’n darparu gwybodaeth am lwybrau ac amserlenni ar gyfer pob gwasanaeth bws a thrên ledled y wlad trwy ei wefan ddwyieithog, ei ganolfan alwadau a’i gyfres o wasanaethau ar gyfer y sawl sy’n defnyddio ffôn symudol. Yn ogystal, mae’n ceisio annog pobl i newid i ddulliau mwy cynaliadwy o deithio drwy ymweld â digwyddiadau, trefnu hyfforddiant a chynnal ymgyrchoedd marchnata.\nDylai ymholiadau gan y cyfryngau gael eu hanfon at Lyndsey Jenkins a Jodie Phillips yn jamjar PR, ar 01446 771265 neu jodie@jamjar-pr.co.uk


Llyfrgell Owen Phrasebank - dyfodol\nYstyried dyfodol hir dymor BBC Choice Wales fel gwasanaeth teledu Saesneg ar gyfer pobl Cymru ac fel llwyfan ar gyfer talent yng Nghymru.\nDarpariaeth Arlein ar gael yn y dyfodol.\nGwelwn felly fod gwagle ar hyn o bryd - diffyg arweiniad a diffyg dychymyg o ran dyfodol ysgolion gwledig.\nFforwm i drafod dyfodol y Gymraeg yng nghymunedau sir Gaerfyrddin.\nErbyn hyn mae Janet mewn swydd gyfrifol yn Ward Orthopeadig Ysbyty Telford yn Swydd Amwythig a dymunwn yn dda iawn iddi yn y dyfodol.\nDosbarth ar lefelau ariannu yn y dyfodol.\nYn sgîl y llwyddiant yn Sydney, maen siwr y daw mwy eto o arian yn y dyfodol.\nDiben y ddogfen hon yw cyflwyno strategaeth i sicrhau dyfodol ffyniannus i'r iaith Gymraeg.


Manyleb ar gyfer Grŵp Cynhyrchwyr Bwyd Gogledd Orllewin Cymru - Hwylusydd Prosiect - Rural Conwy\nNewyddion / Adroddiadau\nManyleb ar gyfer Grŵp Cynhyrchwyr Bwyd Gogledd Orllewin Cymru – Hwylusydd Prosiect\nFel rhan o raglen LEADER RDP 2016-2020, cynhelir prosiectau peilot i wella dealltwriaeth trigolion lleol ac ymwelwyr o’n cynhyrchwyr a’n sector lletygarwch lleol ac i ddatblygu mwy o gyswllt rhyngddynt.\nNod Prosiect Grŵp Cynhyrchwyr Bwyd Gogledd Orllewin Cymru yw datblygu un strategaeth integredig ar gyfer hyrwyddo, datblygu a rheoli’r sectorau cynnyrch ac arlwyo lleol ledled Conwy, Gwynedd ac Ynys Môn trwy chwalu’r ffiniau sirol traddodiadol a chreu un uned i ddarparu digwyddiadau bwyd ledled y rhanbarth. Bydd y prosiect yn datblygu model a fydd yn –\nSefydlu’r trefniadau llywodraethu a’r strwythurau sydd eu hangen i alluogi’r corff newydd i gynrychioli buddiannau cynhyrchwyr ac arlwywyr pob sir orau.\nGyfrifol am reoli digwyddiadau effeithiol a diogel o’r ansawdd orau trwy gydol 2018 sy’n bodloni gofynion sirol lleol.\nMeithrin enw da cynhyrchwyr y rhanbarth a chodi proffil Gogledd Orllewin Cymru fel cyrchfan ar gyfer twristiaeth bwyd.\nCynllunio a chyflwyno system i gasglu a gwerthuso data ar y digwyddiadau y gallwn eu rhannu â’n rhanddeiliaid.\nMae Menter Môn yn arwain prosiect cydweithredu ar ran grwpiau LEADER Conwy, Gwynedd ac Ynys Môn (Conwy Cynhaliol, Arloesi Gwynedd Wledig ac Arloesi Môn) wrth gyflwyno’r prosiect ac mae angen Hwylusydd Prosiect i ddarparu’r gwaith hwyluso canolog ar gyfer y prosiect hwn. Rôl Hwylusydd Grŵp Cynhyrchwyr Bwyd Gogledd Orllewin Cymru fydd arwain y broses o gydlynu’r prosiect a’r digwyddiadau\nBydd y prif ddyletswyddau’n cynnwys:\nCydlynu’r prosiect a darparu cefnogaeth ar gyfer o leiaf 12 digwyddiad. Bydd un o’r digwyddiadau y tu allan i’r rhanbarth er mwyn hyrwyddo bwyd Gogledd Orllewin Cymru.\nHwyluso a mynychu cyfarfodydd yn ôl yr angen ac adrodd yn ôl i’r Bwrdd Strategol a swyddog prosiect LEADER.\nTrefnu digwyddiadau – Cysylltu ag arbenigwyr sain / goleuo / logisteg / Iechyd a Diogelwch a chreu cynllun digwyddiad gyda’r dogfennau ategol angenrheidiol.\nDatblygu’r trywydd gwaith papur angenrheidiol er mwyn sicrhau bod pob digwyddiad yn cael ei gydlynu’n effeithiol ac effeithlon.\nFfurfio a chynnal cyswllt cyfathrebu da gyda phob busnes yn yr ardal dan sylw ar ran grŵp Cynhyrchwyr Bwyd Gogledd Orllewin Cymru.\nCynorthwyo i farchnata’r prosiect. Bydd hyn yn cynnwys datblygu gwefan (trwy gaffael gwaith gan 3ydd parti) ar gyfer cynhyrchwyr ac arlwywyr, tynnu sylw rhanddeiliaid allanol at y cynnydd yng ngwaith y grŵp, ac annog B2B a chyfranogiad mewn digwyddiadau.\nCyflawni unrhyw ddyletswyddau a chyfrifoldebau eraill a allai fod yn briodol er mwyn sicrhau effeithlonrwydd ac effeithiolrwydd y prosiect yn ôl cyfarwyddyd y Grŵp Llywio a Swyddog Arweiniol LEADER.\nMynychu cyfarfodydd a chynadleddau Rhwydweithio i sicrhau bod arferion da yn cael eu mabwysiadu ac i hyrwyddo’r prosiect.\nCyflwyno adroddiad terfynol yn cynnwys model ar gyfer grŵp cynhyrchwyr Bwyd Gogledd Cymru ac yn rhoi manylion Dangosyddion Perfformiad yn unol â chytundeb a thrafodaeth gyda Swyddog Arweiniol LEADER. Y DP penodol yw –\nHwyluso rhwydwaith cynhyrchwyr/arlwywyr x 1\nHwyluso a chefnogi Rhanddeiliaid x 10\nHwyluso a chefnogi o leiaf 60 o gynhyrchwyr/arlwywyr\nCreu model datblygiedig ar gyfer y Grŵp ar y cyd â Swyddog Arweiniol LEADER\nAdrodd ar y digwyddiadau gan gynnwys y cynhyrchwyr newydd a gyflwynwyd, ac ati gyda chyfraniad gan y Swyddog Arweiniol\nBydd cyfnod y Prosiect yn rhedeg o 1af Ebrill 2018 i’r 28ain Chwefror 2019. Mae’r gallu i gyfathrebu’n Gymraeg yn nodwedd ddymunol\nNi ydym yn rhagweld y bydd y dyletswyddau angenrheidiol yn llawn amser ac rydym o’r farn mai 2/3 diwrnod yr wythnos ar y mwyaf sydd eu hangen dros y cyfnod hwn.\nBydd y tendr yn cael ei sgorio ar sail y meini prawf canlynol a dylid adlewyrchu hyn yn glir yn eich cyflwyniad.\nAnsawdd y Cwmni – 40%\nDylid dangos ansawdd a phroffesiynoldeb gyda thystiolaeth. Dylai hyn gynnwys:\nprofiad hwyluso blaenorol gan gynnwys dolenni i allbynnau neu adolygiadau/gwerthusiadau ar berfformiad y cwmni\ncymwysterau iechyd a diogelwch\nProfiad o hwyluso grwpiau cymunedol, a phrofiad o gynllunio digwyddiadau.\nYn achos masnachwr unigol, pa strwythur cefnogi sydd yno er mwyn sicrhau cysondeb i’r grŵp.\nPris – 20%\nDylid dangos cyfradd pris fesul dydd a chadarnhad o’r nifer ddisgwyliedig o ddyddiau yn eglur. Dylid rhoi cyfanswm sy’n uchafswm ar gyfer cyflwyno’r rôl hwyluso. Dylai cyfnod y prosiect ganiatáu ar gyfer adborth ac ysgrifennu’r adroddiad.\nMethodoleg – 40%\nMae cyflwyno’r prosiect yn gofyn am weithdrefnau cyfathrebu da a chynllunio eglur. Rhaid i’r ymgeisydd amlinellu’r fethodoleg y byddant yn ei defnyddio i ddarparu’r contract, ynghyd ag unrhyw dystiolaeth ategol yn seiliedig ar brofiad blaenorol.\nAnfonwch eich cais at jane@mentermon.com erbyn yr 28ain Mawrth 2018. Os oes angen rhagor o wybodaeth arnoch, mae croeso i chi gysylltu â Jane Davies trwy’r e-bost uchod neu ar 01248 725704.\ngalw allan am brosiectau ar gyfer lleoli dodrefn adnewyddol yn eich cymuned gwledig\tFfit I ffermio


Sut ydw i’n defnyddio’r Dudalen Mynegai Modiwlau (Modules Index)? | Canllaw Addysgwyr Canvas | Canvas Guides (Welsh)\nCanvas Guides (Welsh)Canllawiau CanvasCanllaw Addysgwyr Canvas ModiwlauSut ydw i’n defnyddio’r Dudalen Mynegai Modiwlau (Modules Index)?\nMae Modiwlau yn rheoli holl lif eich cwrs a’i gynnwys. Fel addysgwr, gallwch ychwanegu modiwlau, ychwanegu eitemau at fodiwl, a rheoli gosodiadau modiwl. Gallwch hefyd aildrefnu'r holl fodiwlau ac eitemau modiwlau.\nYn y ddewislen Crwydro’r Cwrs, cliciwch y ddolen Modiwlau (Modules).\nGweld y Dudalen Mynegai Modiwlau\nMae’r Dudalen Mynegai Modiwlau (Modules Index) wedi’i dylunio gyda gosodiadau cyffredinol ar frig y dudalen , yna modiwlau unigol . Mae eitemau cynnwys cwrs wedi’u gosod o fewn pob modiwl .\nNodyn: Mae'r Dudalen Mynegai Modiwlau yn delio â bysellau hwylus. I weld ffenestr gyda rhestr o fysellau hwylus, pwyswch y bysellau Shift+Marc Cwestiwn ar yr un pryd ar eich bysellfwrdd.\nGweld Gosodiadau Cyffredinol Modiwlau\nMae’r Gosodiadau Cyffredinol yn cynnwys crebachu neu ehangu pob modiwl, gweld cynnydd myfyriwr mewn modiwl ac ychwanegu modiwlau newydd.\nMae’r botwm Crebachu Pob Un i’w weld os oes un neu ragor o fodiwlau wedi’u hehangu. Mae’r botwm Ehangu Pob Un i’w weld os ydy pob modiwl wedi’i grebachu.\nOs bydd defnyddiwr sydd ag ymrestriad cwrs yn crebachu neu’n ehangu un neu ragor o fodiwlau, bydd y Dudalen Mynegai Modiwlau yn cadw cyflwr pob modiwl pan fyddan nhw’n dychwelyd i’r dudalen.\nYn yr adran Modiwlau (Modules), gallwch weld pob modiwl yn eich cwrs. Mae modiwlau’n cael eu trefnu yn ôl cynnydd.\nMae eitemau cynnwys pob modiwl yn cael eu cadw yn yr adran Modiwlau (Modules). Yn ddiofyn, mae modiwlau yn cael eu hehangu ac yn dangos pob eitem sydd yn y modiwl . I grebachu’r modiwl, cliciwch y saeth crebachu .\nNodyn: Os byddwch chi’n dewis crebachu neu ehangu un neu ragor o fodiwlau, bydd y Dudalen Mynegai Modiwlau yn cofnodi cyflwr pob modiwl.\nGweld Pennawd Modiwl\nMae pob pennawd modiwl yn cynnwys enw’r modiwl .\nMae’n bosib y bydd y pennawd hefyd yn cynnwys rhagofynion modiwlau  a gofynion modiwlau .\nRheoli Gosodiadau Modiwl\nMae’r eiconau ar y dde i enw'r modiwl yn rheoli'r modiwl cyfan. Gallwch gyhoeddi neu ddad-gyhoeddi modiwl cyfan  ac ychwanegu eitem cynnwys newydd at y modiwl .\nYn y gwymplen Opsiynau (Options) , gallwch olygu modiwl , sy’n gadael i chi ailenwi'r modiwl, cloi modiwlau,, gosod rhagofynion, a gosod gofynion modiwlau.\nGallwch hefyd symud y modiwl , symud eitemau modiwl , dileu'r modiwl , neu ddyblygu’r modiwl .\nGallwch aildrefnu modiwl drwy hofran dros y ddolen llusgo drws nesaf i enw’r modiwl a llusgo’r modiwl i’r lleoliad penodol.\nGweld Eiconau Modiwlau\nMae modd llenwi modiwlau â chynnwys amrywiol. Mae pob eitem modiwl hefyd yn cynnwys eicon o’i fath:\nTudalen (Page) : tudalen o gynnwys i’w ddarllen\nTrafodaeth (Discussion) : trafodaeth cwrs\nCwis (Quiz) : cwis cwrs\nAseiniad (Assignment) : aseiniad cwrs\nDolen neu Adnodd Allanol (Link or External Tool) : dolen neu adnodd allanol i weld y tu allan i’r cwrs\nFfeil (File) : ffeil i’w llwytho i lawr neu i’w gweld\nGweld Eitem Modiwl Unigol\nO fewn pob modiwl, mae eitemau cynnwys modiwl sy’n gallu dangos enw'r eitem , y dyddiad erbyn , nifer y pwyntiau , gofynion y modiwl , a statws drafft yr eitem modiwl . Gall modiwl hefyd gynnwys eitemau heb eu graddio , fel tudalennau a thrafodaethau heb eu graddio. Os cafodd dyddiad Tasgau i’w Gwneud ei ychwanegu at eitem heb ei raddio, yna bydd y dyddiad yn ymddangos wrth yr eitem modiwl .\nRheoli Eitem Modiwl Unigol\nAr gyfer pob eitem cynnwys modiwl unigol, gallwch ddefnyddio’r gwymplen opsiynau  i fewnoli’r eitem i hyd at 5 lefel (neu dynnu mewnoliad) , golygu'r eitem cynnwys , dyblygu'r eitem os yw’r eitem yn gallu delio â phroses ddyblygu , symud yr eitem , neu dynnu’r eitem cynnwys o'r modiwl .\nAildrefnu Eitem Modiwl\nGallwch hefyd aildrefnu eitem modiwl drwy hofran dros y ddolen llusgo drws nesaf i enw’r eitem, a llusgo’r eitem i’r lleoliad dan sylw.\nOs ydych chi’n defnyddio Llwybrau Meistroli ar eich cwrs, gallwch weld y dudalen Modiwlau a gweld pa eitemau modiwl sydd wedi eu gosod ar gyfer Llwybrau Meistroli.\nOs yw eich cwrs yn cynnwys eiconau Glasbrint (Blueprint), yna mae eich cwrs yn gysylltiedig â chwrs glasbrint. Mae Cyrsiau Glasbrint yn gyrsiau sy’n cael eu rheoli fel templed a gallant gynnwys gwrthrychau wedi’u cloi ac wedi’u rheoli gan weinyddwr, dylunydd cyrsiau, neu addysgwr arall yn Canvas. Fel gyda'r eiconau cyflwr drafft, mae’r adran Modiwlau (Modules) yn dangos statws y gwrthrych fel mae’n ymddangos ar dudalen fynegai’r gwrthrych.\nI weld y dudalen mynegai modiwlau fel myfyrier, cliciwch y botwm Gwedd Myfyriwr (Student View).\nBlaenorol: Sut ydw i’n ymateb i neges yn y Blwch Derbyn fel addysgwr?\nNesaf: Sut ydw i'n ychwanegu modiwl?


CBSW: Newyddion y Cyngor - Mae Hanes Byw eich Angen!\nMae Hanes Byw eich Angen!\nUnwaith eto bydd Gwasanaeth Treftadaeth Wrecsam yn cynnal y digwyddiad Hanes Byw! bydd yn cynnwys Rali Beiriannau Hen a Thras y Bers yng Ngwaith Haearn y Bers. Eleni cynhelir y rali ar 5 Awst.\nMae’r Gwasanaeth Treftadaeth yn chwilio am geir tras a hen geir, beiciau modur a lorïau i gael eu dangos yn yr ŵyl.\nMae rali’r Bers yn ddigwyddiad cyfeillgar a gynhelir mewn safle prydferth yn Nyffryn Clywedog, sydd ddwy filltir o Wrecsam. Ochr yn ochr â’r hen beiriannau bydd arddangosfeydd gan grwpiau treftadaeth cymunedol lleol, diddanwyr a grŵp ailberfformio’r 23ain Catrawd Troed (Ffiwsilwyr Brenhinol Cymru), ynghyd â rhai gwobrau arbennig i nodi’r Olympiad. Gyda hyn oll, gobeithiwn y daw â’r holl arddangoswyr â hanes yn fyw i bob cenhedlaeth.\nOs hoffech gymryd rhan, cysylltwch â thîm gweinyddu Hanes Byw! ar 01978 318 970 neu anfonwch e-bost at bershamheritage@wrexham.gov.uk a gofyn am ffurflen gofrestru. Bydd pob arddangoswr yn derbyn plac coffa.